Menadžment lekcije iz Real Madrida: Prestanite da kupujete zvezde i počnite da gradite timove - Biznis i Finansije\nHome\tTekstoviB&F Plus\tMenadžment lekcije iz Real Madrida: Prestanite da kupujete zvezde i počnite da gradite timove\nMenadžment lekcije iz Real Madrida: Prestanite da kupujete zvezde i počnite da gradite timove\nby bifadmin 7. avgusta 2013.\nNe dešava se svaki dan da korporativna istraživanja nude i daju smernice čuvenim evropskim fudbalskim klubovima. Skorašnji naslovi ukazuju na to da je Real Madrid na granici da obori svetski rekord na tržištu transfera igračima, po drugi put u četiri godine, sa ponudom od preko 130 miliona dolara za dobijanje fudbalera Totenhema, Gereta Bejla – ovo predstavlja jedan takav redak trenutak.\nNaš savet Real Madridu: Ne sprovodite daljnju kupovinu fudbalskih superstarova na štetu izgradnje uravnoteženog tima.\nŠefovi odseka posvećeni izgradnji dobro zaokružene ekipe, balansiranju opsega veština zarad timske efikasnosti, bili bi znatno uspešniji od onih koji su fokusirani na izgradnju timova oko zvezde-pojedinca, prema CEB-ovom istraživanju finansiranja talenata, sprovedenom na više od 2.200 zaposlenih u finansijama u više od 75 globalnih organizacija.\nRealova skorašnja istorija sa travnatog terena doprinosi ovakvom glavnom zaključku:\nUlaganjem samo u pojedine zvezde neće se postići bolje performanse tima.\nIspod su tri ubedljive pouke za one koji žele da poboljšaju učinak tima, bilo u poslu ili u fudbalu:\nLekcija 1: Izbegavajte “Galaktikos” pristup za jačanje tima\nNaše istraživanje je pokazalo da se zaposleni u odeljenju za finansije grupišu po kompetentnosti u pet različitih grupa, od kojih svaka ima svoje nadležnosti i različit uticaj na ukupnu efikasnost ekipe. Većina odeljenja koja smo ispitali bila su dobro zastupljena sa kompetencijama osoblja, izloženog odgovornostima povezanim sa izvršnim operacijama, “golgeterima” u svetu finansija, ako hoćete. Iznenađujuće, otkrili smo da ove veštine nisu bile kompetentnosti predvidljive za generalni uspeh čitavog tima, što može objasniti i zašto je 87% svih glavnih finansijskih direktora (CFO) koje smo intervjuisali bilo nezadovoljno “talent-miksom” svojih timova.\nTipično odeljenje za finansije podseća na ‘Real Madrid Galacticos’ eksperiment iz ranih 2000-ih: glomazna ‘zvezdana konstelacija’, uključujući superstarove Zinedina Zidana i Dejvida Bekama, koji na kraju nisu uspeli da pruže ‘održivi uspeh’ na terenu.\n(Fudbalska superzvezda, kao što je to npr. Dejvid Bekam, nije u stanju da sam pobedi protivnika…a ko jeste? Foto: Rojters/Rasel Bojs)\nLekcija 2: Najbolji timovi poseduju najbolji balans nadležnosti tj. sposobnosti\nTri kompetencije koje su najviše uticale u svetu finansija povezane su sa ne-tehničkim, ili tzv. “mekim” veštinama, uključujući i sposobnost za jasno i razumljivo komuniciranje, dokazanu poslovnu sposobnost, odnosno, da pozajmimo fudbalsku metaforu, oni koji umeju da gledaju dalje od svoje uloge tj koji su u stanju da imaju pregled situacije na čitavom terenu.\nNajefikasnije ‘odseke’ koje smo videli u (španskom) fudbalu nekako nas pre asociraju na Barselonu, Realovog mitskog rivala; to je klub dizajniran oko timskog rada, čiji igrači poseduju međusobno dobro izbalansirane kompetencije. Uspešnim timovima nije potrebna samo magija golova koje postiže jedan Lionel Mesi, već i autoritativno liderstvo jednog Karlosa Pujola, kao i pametan graditelj igre, kakav je plejmejker Ćavi Ernandez.\n(Barselona je zdušno prihvatila princip timskog saglasja. Foto: Rojters/Albert Gea)\nLekcija 3: Napraviti razliku između timskog i pojedinačnog rada\nI dok je 2009. rekordni transfer Kristijana Ronalda iz Mančester Junajteda doprineo mnogim impresivnim ličnim statistikama, koje se tiču samo ovog igrača, pojedinačna priznanja na njegov račun nisu dovela do one vrste održivog timskog uspeha kojeg su očekivali Realovi fanovi – naročito kada je u pitanju ‘gornji dom’ evro-fudbala, Liga šampiona.\n(Kristijano Ronaldo i Real Madrid često su se suočavali sa hladnom stvarnošću: sa razočaranjem. Foto: Rojters/Huan Medina)\nFinansijska odeljenja su takođe bolovala od neusklađenih podsticaja, po kojima bi pojedinci i njihove karakteristike bivale nagrađivane na uštrb timske efikasnosti. Tako su najbolja finansijska odeljenja redizajnirala svoju praksu zapošljavanja i učinka u cilju odražavanja značaja “mekih” veština, koje su najvažnije za uspeh tima. U praktičnom smislu, to je značilo promenu strategije: daleko od regrutovanja nekog budućeg čudesnog pojedinca, kao što je to dosad bio slučaj, već, umesto toga, tragati za novim izvorima talenata – za onima čiji će talenat podići ukupni sastav veština i sposobnosti tima\nPredlažemo da rukovodioci Real Madrida obrate pažnju na pouke koje proističu iz našeg istraživanja, kao i da nauče nešto iz svoje nedavne istorije: fokus treba da je na izgradnji izbalansiranog tima, a ne na pridobijanju pojedinačnih superstarova.\nKruti Bharuča (Atlantic Blog Quartz) 4. avgust 2013\n(Kruti Bharucha je viši direktor CEB . Ona vodi istraživanja vezana za zapošljavanje , razvoj i upravljanje skupovima finansijskih veština)\nRaguram Ražan na čelu Centralne banke Indije


APATINCI ČUVAJU VRH TABELE | Apa-press\nAPATINCI ČUVAJU VRH TABELE\n29. marta 2021. od Apapress\nAPATIN – CRVENA ZVEZDA (Mokrin) 33:26 (15:13)\nRukometaši Apatina čvrsto drže vrh tabele Prve lige Sever, gde su dospeli nakon serije veoma dobrih igara. Doduše društvo im prave kolege ih Hercegovca Gajdobra i Hercegovine Sečanj, koji takođe beleže dobre rezultate i u preostalom delu šampionata među ovim ekipama treba tražiti novog šampiona.\nApatinci su u prošlom 13. kolu, kao domaćini savladali Crvenu zvezdu iz Mokrina sa 33:26. Bila je to 11 pobeda sa kojom su potvrdili namere da žele ulazak u viši stepen takmičenja. Izabranici trenerskog tandema Đukić – Mihić igrali su onoliko koliko im je bilo neophodno za nova dva boda, pa su na odmor otišli sa rezultatom 15:13, a u nastavku pojačali ritam i stekli nedostižnih sedam golova razlike. Kod domaće ekipe golovima su se istakli kapiten Čedomir Milojević i Miloš Braun koji su postigli po sedam pogodaka.\nU sledećem kolu je pred Apatincima novo iskušenje. Naime oni odlaze na gostovanje Radničkom 1958 iz Šida koji važi za nepredvidivu ekipu i često zna da napravi iznenađujuće rezultate. Šiđani su u prošlom kolu kao gosti savladali Banatski Karlovac sa 36:34 i na taj način potvrdili da uvek mogu da iznanade.\nPredhodniSIMIĆ TRI PUTA U METU\nSledećiPRIGREVČANI „KROJE“ VRH TABELE\nROК ZA UPLATU PRVE RATE POREZA NA IMOVINU 14. FEBRUAR 2018. 9. februara 2018.\nTURNIR U MALOM FUDBALU „APATIN 2019/20“ 6. decembra 2019.\nPRIGREVČANI MOGU VEĆ U NEDELJU DA REŠE PRVENSTVO 17. marta 2021.\nMFL 1. RAZRED – DRUGA POBEDA ŠANTIĆANA U GOSTI 13. septembra 2018.\nDUNAV SPREMAN ZA IZNENAĐENJE\nSOMBORSKI MARATONCI PROSLAVILI DEVETI ROĐENDAN\nŠAH- POLET ČUVA VRH TABELE, BITNA POBEDA VULKAN PROTEKTORA, RAVANGRADSKE AJKULE SREĆNO DO BODA PROTIV PRIGREVČANA


Susret Keri, Zarif, Ešton u Omanu\nIranski ministar inostranih poslova Džavad Zarif, savetnica EU Ketrin Ešton, omanski ministar inostranih poslova Jusuf bin Alavi i američki državni sekretar Džon Keri. Oman, 9. novembar, 2014.\nAmerički državni sekretar Džon Keri i iranski ministar inostranih poslova Mohamd Džavad Zarif su počeli razgovore licem u lice u Omanu samo dve nedelje pred krajnji rok za postizanje nuklearnog sporazuma.\nKetrin Ešton, u svojstvu specijalnog izaslanika EU, takodje učestvuje na današnjim razgovorima. Keri i Zarif su se rukovali, ali nisu razgovarali sa novinarima dok su se pripremalli da počnu diskusije u glavnom gradu Omana, Muskatu.\nPre no što je juče otputovao iz Pekinga, Keri je rekao da postoji "istinski jaz" u razgovorima i naglasio da se nuklarni pregovori vode zasebno od drugih pitanja, uključujući eventualnu saradnju sa Iranom u borbi protiv Islamske države.\nPredsednik Barak Obama je nedavno rekao da su Sjedinjene Države i njihovih P5 plus 1 saveznika dali Iranu okvir za nuklearni sporazum, koji je opisao kao korak po korak dokazivi način da se Iran liši štetnih sankcija i ponovo se pridruži medjunarodnoj zajednici.\nGrupa P5 plus 1 želi da Iran ograniči svoje sposobnosti za obogaćivanje uranijuma kako ne bi bio u mogućnosti da proizvede nuklearnu bombu. U zamenu za to, UN bi ukinule svoje ekonomske sankcije.\nIran je uporno negirao da želi da proizvede nuklearno oružje.


Pozivamo Vas da nam se pridružite u inovativnom razmišljanju i kompetentnom radu. Kao ćerka-firma jedne internacionalno aktivne grupacije farmaceutskih preduzeća sa visokokvalitetnim asortimanom gotovih lekova u raznim indikacionim oblastima, predstavljamo lekarskim ordinacijama, bolnicama i apotekama izvanredne farmakološke karakteristike naših proizvoda. Stručnom i komunikativnom kompetentnošću naših saradnika/saradnica želimo da pridobijemo nove kupce i ostvarimo još veće učešće na tržištu.\nU SLUŽBI ZDRAVLJA KREIRAMO BUDUĆNOST\nPovodom proširenja naše mreže saradnika u Srbiji, tražimo za teritorije Niša i Kragujevca kandidate za poziciju: STRUČNOG SARADNIKA/SARADNICE\nU okviru stručne obuke pripremamo Vas interesantnim i praksi bliskim načinom prenošenja znanja za Vaše buduće profesionalne zadatke. Podrazumeva se da ćemo Vas na podesan način podržavati i u toku daljeg rada.\nZa uspešan rad potrebno je da ste završili jedan od sledećih fakulteta: farmaceutski, medicinski ili stomatološki.\nRadno mesto je materijalno obezbeđeno odgovarajuće visokim zahtevima. Vi se dobro uklapate u naš tim, ako ste spremni da Vaše sposobnosti natprosečnim angažmanom koristite za zajednički uspeh.\nMolimo kvalifikovane interesente da u roku od 15 dana dostave prijave (CV, fotografija, svedočanstva, mogući početak rada) elektronskim putem.\nPodrazumeva se da ćemo Vaše prijave tretirati sa neophodnom diskrecijom.\nSrbija, Beograd, Ugrinovački put 3. deo, br 3.\nMatični broj: 17441558


BARSELONA ČUVA "BISERA": Katalonci odbili ponudu Junajteda od 150 miliona | Novosti.RS\nNešto kasnije ispostavilo se da je u pitanju Mančester Junajted. Barselona, koja kuburi sa nedostatkom finansija, ovu ponudu odbila je bez mnogo razmišljanja.\nDugo se govorilo o tome da je Fati Mesijev naslednik, a odbijanjem ponude Katalonci su pokazali da imaju puno poverenja u sedamnaestogodišnjeg fudbalera.\nPoznati menadžr Žorž Mendeš je Barseloni doneo ponnudu od 125 miliona evra, plus 25 kroz razne bonuse.\nfudbalski transferi Ansu Fati FK Barselona Lionel Mesi\nFUDBALER Barselone Lionel Mesi najplaćeniji je fudbaler u 2020. godini, navodi se na listi koju je objavio magazin Forbs.


"Boing" je predstavio novi autonomni avion lovac, koji leti pored aviona kojim upravljaju piloti. "Loyal Wingman" (lojalni pratilac) dug je 12 metara, ima dolet 2.000 nautičkih milja i opremljen je senzorima koji omogućavaju praćenje, osmatranje i prikupljanje podataka, ali i elektronsko ratovanje.\nPosebno je pogodan za udaljene misije osmatranja, koje ljudi uglavnom ne mogu da izvedu. U nekom trenutku u budućnosti "Vingman" će nositi projektile ili bombe, a kompanija, koja za sada ima samo prototip, nada se da će avion naći kupce širom sveta.\nDron je deo nove "Boingove" platforme bez posade, nazvane "Boeing Airpower Teaming System", a predstavljen je u utorak na Međunarodnom aeromitingu u Australiji, gde je i razvijen u okviru poverljivog programa.\nCena novog lovca iznosiće samo "delić" cene uobičajenog lovca s posadom, navodi kompanija, a zavisiće od specifikacije aviona koju odabere kupac.\nRUSKA FARSA Putin se hvali robotom-tenkom, ali sada je otkrivena ISTINA O NJEMU\nKAD DOĐE TRENUTAK, UZEĆEMO ORUŽJE U RUKE Ovo su ljudi koji su spremni DA UMRU za Madura, a nisu vojnici (VIDEO)\nKristin Robertson, potpredsednik i generalni direktor ogranka "Boeing Autonomous Systems", kaže da je "Pratilac" "umnoživač sile", namenjen svim vojnim jedinicama, kojima nedostaje ljudstvo.\n- Zahvaljujući sposobnosti brze rekonfiguracije i izvođenja različitih vrsta misija u tandemu s drugom letelicom, naš najnoviji avion u portfoliju biće pravi umnoživač snaga - rekla je ona.\nBespilotna letelica moći će da leti nekoliko hiljada kilometara, kao i da nosi senzore i elektronsku opremu za ratovanje.\nNe samo da će duže leteti nego avioni s pilotom, već će moći i da izdrži veće gravitaciono ubrzanje, a biće opremljena i moćnim kompjuterima, koji će brzo obrađivati ogromnu količinu podataka.


EP: Rezolucija je istorijski korak za proces evropske integracije Srbije – Nadlanu.com\nEP: Rezolucija je istorijski korak za proces evropske integracije Srbije\nObjavljeno 16. jan 2014. / 14:23:51\nEvropski parlament danas usvojio Rezoluciju o Srbiji i dao punu podršku predstojećem pokretanju pregovora naše zemlje sa Evropskom unijom o članstvu.\nU Rezoluciji, za koju je glasalo 528 poslanika EP, dok je njih 43 bilo protiv, a 51 uzdržan, EP ocenjuje da je to “istorijski korak za proces evropske integracije Srbije” i dokaz da je EU posvećena politici prijema novih članica.\nRezolucija je politička, neobavezujuća preporuka za Savet ministara EU i Evropsku komisiju, ali daje jasno viđenje stavova glavnih političkih snaga u EU o evropskoj integraciji Srbije.\nU ovom dokumentu koji je pripremio izvestilac EP za Srbiju Jelko Kacin, pozdravlja se posvećenost srpske vlade procesu evropske integracije i podstiče Srbija da nastavi sistemske i društveno-ekonomske reforme koje će omogućiti efikasnu primenu obaveza iz budućeg članstva u EU.\nU prethodnoj raspravi su svi poslanici podržali pregovore Srbije o članstvu s Unijom, a u ime Saveta ministara EU zamenik grčkog ministra inostranih poslova Dimitrios Kurkulas je izjavio da to pokazuje koliko je Srbija napredovala u sredjivanju odnosa s Prištinom.\nKurkulas je naglasio da je sad nužno da Srbija temeljito sprovodi reformu pravosuđa, suzbije korupciju, obezbedi slobodu štampe.\nEvropski komesar Sstefan File je rekao da je pre sto godina na Balkanu buknuo svetski rat, a sada se grade mostovi poput normalizacije odnosa\nBeograda i Prištine, što Srbiji i Kosovu daje pravo da nastave putem ka EU.\nU raspravi su svi poslanici pozdravili napore srpskih vlasti za sprovođenje reformi i sređivanje odnosa s Prištinom, a Kacin je naglasio da Srbija ima potcenjen politički, društveni i ekonomski potencijal i može postati predvodnik u proširivanju na Zapadnom Balkanu.\nOn je naveo da je za dugi put reformi potrebna jednoglasnost srpskih stranaka i društva i naglasio da se moraju rasvetliti i svi zločini iz vremena režima Slobodana Miloševića.\nKacin je u amandmanu na rezoluciju zatražio da sve članice EU priznaju Srbiju kao “bezbednu državu” i time smanje priliv lažnih azilanata i lica koja zloupotrebljavaju bezvisni režim EU za srpske državljane.\nJedan mađjarski poslanik u ime političke grupacije desno od centra EPP iznedo je i stav da će Srbija morati da menja ustav jer u njemu stoji da je Kosovo deo njene teritorije, a poslanica Ruža Tomažić iz Hrvatske demokratske zajednice je iznela tvrdnju da se, iako je u interesu Hrvatske da Srbija uđe u EU, “srpska politika nije promenila”.\nOna je rekla da ne može biti označena kao dobra srpska politika koja ne priznaje zločine u prošlom ratu, odbija dati podatke o nestalima i “do kraja vratiti opljačkano blago”, dodavši da se u Srbiji “rehabilituje Draža Mihajlović”.\nHrvatski poslanik Tonino Picula je rekao da srpske vlasti moraju obezbediti otkrivanje sudbine 1.665 nestalih, rešavanje problema u sukcesiji bivše SFRJ, sprovesti dogovor o podeli arhiva, rešavanju graničnih pitanja.\nJedan mađarski poslanik je izneo tvrdnju o ugroženosti Mađara u Vojvodini, na šta mu je drugi poslanik uzvratio da će upravo ulaskom Srbije u EU biti uspostavljena “zajednica prava” čime će i vojvođjanski Madjari uživati sva prava kao i Srbi i ostali u EU.\nNekolicina parlamentaraca je podržala stav u rezoluciji da pet članica EU koje ne priznaju nezavisnost Kosova to treba da učine. Ali su neki slovački, rumunski, španski i grčki poslanici podvukli da njihove zemlje neće priznati jednostrano proglašenje nezavisnosti u Prištini i zbog toga, kako je naglašeno, što bi to potpirilo separatizme svud u Evropi i što Kosovo nije održivo kao država.\nHolandski poslanik Bastian Belder je rekao da EU ništa nije učinila niz godina da pomogne Srbiji da se izvuče iz teške ekonomske krize i siromaštva izazvanih evropskom i svetskom krizom, a komesar File je uzvratio da je Evropska komisija sada predvidela nove mere da se i ekonomski pomogne Zapadnom Balkanu.\nSrpske vlasti se u nacrtu rezolucije EP pozivaju da ubrzaju reforme u oblasti pravosuđa, borbi protiv korupcije i da počnu primenu medijske strategije i obezbede nezavisnost medija.\nEvro-poslanici takođe pozdravljaju Sporazum o normalizaciji odnosa Beograd-Priština, što je, kako se naglašava, “otvorilo put za dalje korake u evropskoj integraciji Srbije i Kosova”. Vlasti u Beogradu i Prištini pozivaju da nastave sprovođenje tog sporazuma.\nDodatni napori, kako se navodi, potrebni su i u reformi srpskog javnog sektora, ostvarenju civilne kontrole u sektorima bezbednosti i odbrane, zaštiti manjinskih i ranjivih grupa, energetskoj politici, unapređenju uslova za poslovanje i održivom upravljanju prirodnim resursima.\nU rezoluciji EP se pozdravlja činjenica da su vlasti Srbije usvojile Strategiju za suzbijanje korupcije i akcioni plan za razdoblje 2013-2018 I podvlači da bez potpunog sprovođenja bitke protiv korupcije, uključujući 24 sporne privatizacije, nije moguće da Srbija postane punopravna članica EU.\n“Korupcija i organizovani kriminal su opšteprošireni u region i takođe predstavljaju prepreku za demokratski, društveni I ekonomski razvitak Srbije”, navodi se u dokumentu EP. U rezoluciji se takođe potvđuje podrška procesu vizne liberalizacije za zemlje Zapadnog Balkana i pozivaju zemlje članice EU da ne zloupotrebljavaju zaštitni mehanizam za suspenziju bezviznog režima koji je usvojen u septembru, već da problem lažnih azilanata reše usaglašavanjem sopstevnih zakona.\nEP naglašava nužnost obezbeđenja slobode medija, očuvanja snažnog nezavisnog i postojano finansirane javne radio-tv mreže. Poslanici EP “ohrabruju” vlasti Srbije da brzo sprovedu medijsku strategiju I primene zato pripremljene zakone i “upozoravaju da su duboko zabrinuti zbog i daljih pretnji novinarima”, uz zahtev vlastima da do kraja istraže ubistva novinara, kao i da se “obezbede uslovi da novinari rade delotvorno, bez samocenzure”.\nKukan: Srbija ostvarila izvanredan napredak\nPoslanik Evropskog parlamenta Eduard Kukan ocenio je, povodom današnjeg usvajanja rezolucije u kojoj je pohvaljena posvećenost Srbije procesu evropskih integracija, da je naša zemlja 2013. ostvarila izvanredan napredak u pokrenutim reformama i u pogledu normalizacije odnosa sa Prištinom.\nKukan je, u izjavi dostavljenoj Tanjugu, naveo da je prošla godina imala “istorijski značaj” za Beograd i Prištinu s obzirom na napredak u sprovođenju briselskog sporazuma.\n“Ohrabrio bih obe strane da nastave dijalog i osiguraju implementaciju sporazuma”, rekao je slovački poslanik. Kukan, koji je član grupe poslanika “Prijatelji Srbije”, poručio je i da EP “nestrpljivo čeka na dalju normalizaciju odnosa”.\nOn je ocenio da je Srbija tokom prošle godine ostvarila izvanredan napredak i da pozdravlja reforme koje vlasti sprovode.\n“Ali, proces nije okončan i politički lideri imaju veliku odgovornost za nastavak onoga što su počeli”, naveo je Kukan, koji je i šef Delegacije za odnose sa zemljama zapadnog Balkana u EP.\nU tom kontekstu, zaključuje Kukan, Srbiju čeka nastavak reformi u ključnim oblastima – pravosuđu, vladavini prava, borbi protiv kriminala i korupcije, te u pogledu unapređenja politike protiv diskriminacije.\nNE ŽALE PARA: Staniji fanovi nude auto da se pomiri sa Filipom!


Radojičić: Beograd od 16. do 22. septembra obeležava „Evropsku nedelju mobilnosti” - Studio B\nRadojičić: Beograd od 16. do 22. septembra obeležava „Evropsku nedelju mobilnosti”\nRadojičić: Beograd od 16. do 22. septembra obeležava „Evropsku nedelju mobilnosti” Beoinfo\n13. 09. 2019. 11:22:04\nGradonačelnik Beograda prof. dr Zoran Radojičić najavio je da se Beograd od 16. do 22. septembra pridružuje gradovima koji obeležavaju „Evropsku nedelju mobilnosti”.\n– Sve više ljudi živi u gradovima, čak 50 odsto svetskog stanovništva, a procene su da će za deset godina ovaj procenat iznositi 75. Samo u Beogradu broj vozila za godinu dana poraste za pedeset hiljada, što je veliko opterećenje. Posledice su strašne na globalnom nivou i otuda se tokom „Nedelje mobilnosti” u dve i po hiljade svetskih gradova govori o ovoj temi i podiže svest ljudi. Suština je da se promeni koncept saobraćaja i da se favorizuju javni transport, pešačenje, biciklizam – rekao je Radojičić.\n– U poslednjih četiri godine urađeno je osamdeset kilometara, a plan je da Beograd u narednom periodu dobije još 120 kilometara staza za bicikliste – precizirao je Radojičić, dodajući da se u ovom segmentu posebno vodi računa o bezbednosti biciklista.\n– Radovi od Ruzveltove do Starine Novaka trebalo bi da budu završeni 5. oktobra, nakon čega sledi potez od Despota Stefana do Francuske. Ako ne bude nekih nepredviđenih radova, kompletna rekonstrukcija ove vrlo značajne saobraćajne deonice trebalo bi da bude završena do kraja godine – istakao je Radojičić.


Sporne barikade: Prelaz Brnjak\nKako za “Blic” kažu u Euleksu, čeka se povratak Hašima Tačija koji bi do kraja nedelje trebalo da se vrati iz Njujorka u Prištinu. Međutim, ni u Briselu još nije doneta konačna odluka šta ukoliko situacija na severu ne bude išla željenim tokom. Juče je Kfor počeo s “nadmudrivanjem” i uklonio žice koje je postavio na prelazu Brnjak zbog kojih je ovaj punkt bio blokiran. Trenutno, jedino barikade Srba onemogućavaju prolaz, a Kfor očekuje da i oni pokažu “dobru volju”.\nPrema saznanjima “Blica”, inicijativa vlasti u Beogradu koja je upućena prošle nedelje Briselu sadrži poziv da se na punktove Jarinje i Brnjak vrate Euleksovi carinici i policajci. Vlast u Beogradu poziva se na dokument generalnog sekretara Ban Ki Muna koji sadrži šest tačaka u kojima se oko carine upravo predviđa isto što je i zahtev Beograda. U pismu upućenom visokoj predstavnici za spoljnu politiku Ketrin Ešton je i inicijativa da se pregovara o situaciji na severu Kosova. Međutim, ono što je sigurno, Brisel nastoji da se ne razmatra pitanje carinskog sistema na prelazima jer tu stvar smatra završenom i dogovorenom na prošloj rundi pregovora.\nU senci iza visoke politike i mogućih scenarija razvoja situacije, u Prištini je stručnjak za medijske manipulacije Alister Kembel. Angažovala ga je vlada u Prištini za sumu od 250.000 funti. Ovaj savetnik za medije bivšeg premijera Velike Britanije Tonija Blera ima zadatak ne samo da popravi negativan imidž Hašima Tačija posle optužbi da je učestvovao u najtežim zločinima trgovine organima već i da medijski “obradi” trenutnu situaciju.


Vanakere najavio dalju podršku Srbiji – Nadlanu.com\nVanakere najavio dalju podršku Srbiji\nBEOGRAD, 18. aprila 2011. (Beta) - Ministar spoljnih poslova Belgije Steven Vanakere pozdravio je u ponedeljak investiciju belgijske kompanije Delez u Srbiju od milijardu evra i najavio dalju podršku Belgije Srbiji na putu evrointegracija.\nPosle razgovora sa srpskim kolegom Vukom Jeremićem u Beogradu, Vanakere je rekao da je Belgija izuzetno zadovoljna što je u vreme njenog predsedavanja EU prosledjeno mišljenje o kandidaturi Srbije Evropskoj komisiji i dodao da je danas bilo razgovora o budućim koracima na evropskom putu.\n"Izuzetno sam zadovoljan što je jedna velika belgijska kompanija (Delez) odlučila da investira u Srbiju gotovo milijardu evra", rekao je Vanakere. Ministar Vanakere rekao je da su srpske vlasti pokazale spremnost da saradjuju sa belgijskim u nalaženju rešenja za problem ilegalnih migranata.\nŠef srpske diplomatije Jeremić rekao je da je u razgovoru posebna pažnja posvećena regionalnoj saradnji kao jednom od glavnih uslova za evropsku integraciju Srbije. "Evropski proces je jedan od prioriteta Srbije i veoma je važno što Belgija, kao i druge evropske zemlje, podržavaju vaše napore", rekao je Jeremić.


Mišljenje koje je Đoković podelio na jednom razgovoru uživo na Fejsbuku, komentarisao je Krunoslav Capak, hrvatski epidemiolog, koji "nije čuo Novakovu izjavu", ali zna da se sa njom ne slaže.\n"Novaka Đokovića ne bih da komentarišem jer nisam čuo njegovu izjavu, ali mogu da komentarišem antivakserski pokret. Činjenica je da su utihnuli kad je broj obolelih postao visok, a isto je bilo za očekivati da će se javiti kako broj obolelih počne da opada", rekao je Capak za "Jutarnji".\nOn je dodatno objasnio zašto je vakcina jedini pravi izbor zaštite.\n"Smatram da je vakcina, koja će biti sa minimalnim nuspojavama, rešenje i to je najpouzdanija i najbolja zaštita od zaraznih bolesti, što govore istorijske činjenice o suzbijanju bolesti i spašavanju velikog broja života. Ko bi od vas, da vas ugrize besan pas odbio vakcinu i osudio sebe na smrt? Ako tražite moju definiciju vakcine, ona glasi: Zemlja je okrugla, benzin je zapaljiv, a vakcina delotvorna i sigurna". poručio je Capak.\nPodsetimo, Novak je u razgovoru sa brojnim srpskim sportistima rekao da se protivi vakcinama.\n"Lično govoreći, ja sam protiv (takve, obavezne) vakcinacije i ne bih da me neko tera da primim vakcinu da bih mogao da putujem. Ali, ako to postane obavezno, šta će se onda desiti? Onda ću morati da donesem odluku. Imam sopstveno mišljenje o tome, a da li će se te misli promeniti u nekom trenutku, ne bih znao sada da kažem" istakao je naš as.


Na Tucindan ništa ne iznositi iz kuće | TV KANAL 9 NOVI SAD\nNaslovna EMISIJE Na Tucindan ništa ne iznositi iz kuće\nNa Tucindan ništa ne iznositi iz kuće\nVIDEO K9: Srpska pravoslavna crkva i njeni vernici danas obeležavaju Tucindan, dan kada se, prema tradiciji, priprema hrana za predstojeći Božić.\nNajradosniji hrišćanski praznik Božić SPC i vernici slave 7, 8. i 9. januara. U božićne praznične dane računaju se, međutim i Badnji dan, koji se obeležava sutra, ali i današnji Tucindan, kada počinje priprema božićne hrane.\nNa ovaj dan se tradicionalno priprema meso za božićnu pečenicu, prase ili jagnje, od koje, prema narodnom verovanju, zavise sreća i blagostanje kuće tokom cele godine. Od Tucindana počinje i spremanje kuće za Božić.\nDomaćica priprema brašno za mešenje, posudu sa zrnevljem žita, menja slamu u gnezdima za živinu, pribavlja suve šljive, smokve, orahe, novčiće i bombone koje će na Badnje veče prosuti po slami rasutoj u kući a deca ih pokupiti pijučući.\nPrema verovanju, ništa se ne daje niti iznosi iz kuće, jer će onda i preko cele godine stvari samo odlaziti iz tog domaćinstva.\nS druge strane, trebalo bi vratiti sve dugove, da domaćin ne bi bio dužan do sledećeg Božića.\nNa Tucindan, prema narodnom verovanju, decu ne valja tući, jer će, inače, cele godine biti nevaljala i bolešljiva.\nOvo je i dan svetog Nauma Ohridskog Čudotvorca, učenika i nastavljača dela Ćirila i Metodija, koji se za života proslavio isceliteljskim moćima.\nPrethodni tekstVulin: MUP brine o svojima\nSledeći tekstPredstavke sugrađana i u novoj godini


Land Rover predstavio koncept Discovery - AutoPortal.rs\nHome > Auto vesti > Koncepti > Land Rover predstavio koncept Discovery\nLand Rover predstavio koncept Discovery\nLand Rover je baš dao mašti na volju kada je pravio svoj Discovery koncept. Unutar ovog automobila se stiče osećaj kao da ste u nekoj diskoteci, jer je kabina prepuna lasera, kamera i tvida.\nLand Rover je spreman da nam predstavi svoj konceptni model koji nosi oznaku LR4, ali je široj javnosti poznat pod nazivom Discovery. Ovaj model je pokazao neke ideje kojima će se kompanija voditi prilikom izrade svog sledećeg SUV vozila. Novi uglađeniji model će biti baziran na postojećoj platformi Range Rover, ali će biti dosta lakši od prethodnika zahvaljujući širokoj primeni delova od aluminijuma. Očekuje se da se Discovery u prodaji nađe za oko dve godine.\nIako je baziran na postojećoj platformi, model Discovery ipak ima neke svoje karakteristike, kao što su uobličeni prednji deo, istureni prednji branik, sjajne rešetke, uski laserski farovi, ravna vrata i izbačeni branici sa strane.\nIpak, da proizvodni model neće biti isti kao prikazani koncept sasvim je sigurno. Neki od detalja kojih neće biti za dve godine jesu točkovi od čak 23 inča, vrata bez vidljivih brava koja se otvaraju kada vlasnik vozila mahne rukom, brisači koji se kriju u svoje kućište, kamere na retrovizorima.


Iskoriste svoje jedinstveno pravo u Srbiji – Podrinske\nIskoriste svoje jedinstveno pravo u Srbiji\nIZAĐITE NA GLASANJE\nViše od 100.000 građana Šapca će danas, nedelja 8. decembr, direktno odlučiti kako će biti potrošeno 214.359.792,71 dinara, koliko je u budžetu grada prikupljeno od poreza na imovinu u mesnim zajednicama.\nŠabac je jedini grad u Srbiji u kom građani predlažu i odlučuju kako se troši novac od poreza na imovinu. Predlog koji danas dobije najviše glasova sprovešće Gradska uprava grada Šapca.\nGrađani će odlučivati o novcu koji je prikupljen na teritoriji mesne zajednice kojoj pripadaju.\nPravo da glasaju imaju svi građani, bez obzira na to da li su platili porez ili ne. Potrebno je samo da pre toga budu upisani u listu učesnika neposrednog izjašnjavanja.\nIako je ova praksa neobična za Srbiju jer ne postoji drugi grad u kom se građani pitaju kako će biti potrošen novac iz budžeta, u Šapcu je ovo praksa stara dve godine. Ovakav vid direktne demokratije u Šapcu se sprovodi od 2017. godine.\nSvake godine, svaki građanin ima pravo da podnese inicijativu na koji način bi potrošio novac prikupljen od poreza na imovinu. Do sada su na ovaj način realizovani brojni projekti poput izgradnje fiskulturne balon sale u Zminjaku i crkve u Tabanoviću.\nGradska uprava poziva građane da iskoriste svoje jedinstveno pravo u Srbiji, da direktno odluče kako će biti potrošeno više od 200 miliona dinara.\nGrađani glasaju na svojim biračkim mestima.


I PALJENJE SVEĆA I CVEĆE ONLAJN: JKP "Pogrebne usluge" digitalizuju svoje usluge na deset grobalja\n13. 04. 2022. u 07:52\nGRAĐANI bi od septembra mogli da objave ili prate elektronske čitulje, pronađu grobna mesta svojih najmilijih, naruče cvetne aranžmane koji će biti isporučeni na sahrani, zapale sveću i ugovore različite usluge elektronskim putem.\nOrijentacija na najvećim groljima biće olakšana, Foto N. Skenderija\nJavno komunalno preduzeće "Pogrebne usluge" trenutno radi na portalu uz pomoć kog će digitalizovati svoje usluge i olakšati građanima da odaju počast svojim najmilijima ukoliko nisu u mogućnosti da prisustvuju pogrebu. Test faza počeće u junu i julu, a korisnicima će portal biti dostupan u septembru.\nKako su za "Novosti" rekli u ovom preduzeću, građani koji žive van Beograda pokazali su veliko interesovanje za ovaj projekat. U prethodnom periodu bilo je brojnih ograničenja koji su sprečavali građane da dolaze na groblje, a imali su želju da ukažu poštovanje svojim preminulim srodnicima i prijateljima.\n- Nakon uvođenja internet prodavnice, preko koje je omogućeno onlajn plaćanje naknade za zakup i održavanje grobnih mesta uz pomoć platnih kartica, odlučili smo da sprovedemo još nekoliko projekata digitalizacije koji će unaprediti funkcionalnost usluga našeg preduzeća - rekli su u JKP "Pogrebne usluge".\n- Portal na kome trenutno radimo biće prilagođen mobilnim telefonima, a na njemu će biti geolokacija grobnih mesta, kako bi se posetioci lakše orijentisali pri poseti grobljima.\nE-čitulja će omogućiti građanima da na mejl dobiju link koji mogu da podele preko SMS, mejl, viber, fejsbuk poruke i na taj način obaveste rođake i prijatelje o gubitku najmilijih i zakazanom pomenu. Ovi linkovi biće trajno sačuvani u znak sećanja na preminule.\nU projekat biće uključeno svih deset grobalja koja su u nadležnosti JKP "Pogrebne usluge".\nOni trenutno rade na povezivanju i saradnji sa javnim komunalnim pogrebnim preduzećima iz drugih gradova u Srbiji, kako bi e-čitulje bile objavljene na najposećenijim medijskim portalima.\nMAPIRANJE GROBNIH MESTA\nUPOREDO sa projektom digitalizacije svojih usluga, ovo preduzeće mapira i grobna mesta na počivalištima u njihovoj nadležnosti.\nNa ovaj način oni će unaprediti bazu podataka koja će građanima omogućiti da brzo pronađu mesta na kojima su sahranjeni njihovi rodbina i prijatelji.\nBURNO JUTRO U BEOGRADU: Taksista udario dete ispred škole na Vračaru\n11. 04. 2022. u 07:44\nMLADIĆ (18) IZBODEN U RESTORANU NA KOŠUTNJAKU: Detalji napada - hitno prevezen na reanimaciju\n10. 04. 2022. u 10:25\nJKP Pogrebne usluge Beograd vesti onlajn sahrane


Komšić: Možda ćemo biti pametniji sutra ili za mjesec dana – RTV BPK\n“Možda ćemo biti pametniji sutra ili za mjesec dana”, rekao je Komšić na konferenciji za medije koju je održao odmah nakon otkazivanja dviju sjednica.\nOn je dodao kako želi vjerovati da se može doći do neke vrste dogovora među političkim faktorima u Bosni i Hercegovini, a koji su tehničko pitanje ANP-a podigli na politički nivo.”Ja sam predložio kolegama Džaferoviču i Dodiku neke zaključke koji bi se mogli shvatiti kao kompromis u vezi s ANP-om. To bi naložilo novom mandataru Vijeća ministara da on dostavi godišnji nacionalni program, a da, ako on to ne uradi, obavezu na sebe preuzme predsjedavajući Predsjedništva. Trudili smo se uz sve razlike i tenzije da ostavimo otvorena vrata. U postizanju sporazuma s HDZ-om i SDA učestvovao je samo Milorad Dodik. Da li će oni nešto drugo uraditi, ja to ne znam”, rekao je Komšić nakon otkazivanja sjednice.


U maju u Sarajevu konferencija šefova policije glavnih evropskih gradova - Klix.ba\n21.3.2006. u 09:20\nSarajevo će od 22. do 24. maja biti domaćin 28. konferencije šefova policije glavnih gradova evropskih država. Tema konferencije je „Evropski standardi i principi u organizaciji i funkcionisanju policijskih snaga“. Organizator je Ministarstvo unutrašnjih poslova Kantona Sarajevo.\nProgram rada konferencije usvojen je danas u Sarajevu na sjednici njenog organizacionog komiteta. Uz predstavnike kantonalnog MUP-a, prisutne su bile delegacije gradova Nikozija, domaćina konferencije u 2005., te Berlina, domaćina za 2007. godinu.\nKonferencija šefova policije glavnih gradova evropskih država održava se svake godine u jednoj od prijestolnica evropskih država. Na 26. konferenciji, održanoj u Rigi 2004., potvrđena je kandidatura Sarajeva za domaćina ovogodišnje konferencije. Vlada Kantona Sarajevo je prihvatila organizaciju konferencije i donijela odluku o formiranju njenog organizacionog odbora s ministrom unutarnjih poslova Sulejmanom Bajrićem na čelu. Formiran je i ured 28. konferencije, kao operativno tijelo koje će raditi na pripremi i realizaciji konferencije. Predsjedavajući tog ureda je policijski komesar Himzo Selimović.\nUčešće za majsku konferenciju potvrdile su delegacije 31 glavnog grada Evrope.\n„To ne mora biti konačan spisak, jer očekujemo da će u radnom dijelu konferencije učestvovati oko 80 predstavnika policije glavnih gradova evropskih zemalja i još najmanje dvadesetak članova pratnje“, kazao je danas na pres-konferenciji nakon sjednice organizacionog komiteta komesar Selimović.\nGovoreći o značaju najavljene konferencijske teme, Selimović je naglasio da je reforma policijskih snaga jedan od prioriteta koje BiH mora ispuniti u približavanju Evropskoj uniji. Tome je dodao da je sadašnja organizacija policijskih snaga, s aspekta funkcionalnosti i efikasnosti u borbi protiv posebno najtežih oblika kriminala, neadekvatna i ne može dati efikasan odgovor na sve izazove. Podsjetio je na to da je Evropska komisija naznačila principe koji se moraju ispuniti, te da su vlasti BiH krajem prošle godine potpisali sporazum o restrukturisanju policije u BiH.\n„Uvažavajući aktuelnost ove teme, mi smo predložili da se tema 28. konferencije odnosi na evropske standarde i principe u organizaciji i funkcionisanju policijskih snaga“, kazao je Selimović.\nGlavni inspektor i šef delegacije Nikozije Marios Christofides i potpredsjednik policije Berlina i šef delegacije Gerd Neubeck izrazili su spremnost svojih zemalja da pomognu Sarajevu u pripremi i organizaciji 28. konferencije.\nZa konferenciju u Sarajevu Kanton Sarajevo je izdvojio 300.000 KM, a pomoć je obećalo i nekoliko sarajevskih firmi.\nPrva konferencija šefova policije evropskih gradova održana je u Londonu 1979. godine, a 25. u Zagrebu 2003. godine.\n21.03.2006. u 10:34\nJavnost u Srbiji treba da se suoči sa suđenjima za ratne zločine\n21.03.2006. u 08:36


Olimpijska baklja stigla u Soči posle najdužeg putovanja, organizatora brinu psi lutalice\nOlimpijska baklja za Igre u Sočiju stigla je u ruski grad na crnomorskoj obali posle 65.000 prevaljenih kilometara, najduže trase u istoriji Igara.\nStigla je i na Severni pol, preneta na vrh najviše evropske planine i na dno najdubljeg jezera na svatu, a boravila je čak i u svemiru, gde su je preuzeli ruski kosmonauti.\nSvečani doček organizovan je na trgu ispred Centra nacionalnih kultura Mazlumjan, gde je baklja stigla vozom iz Kubanja, a dočeku je prisustvovalo nekoliko hiljada građana.\nZimske olimpijske igre u Sočiju biće održane od 7. do 23. februara.\nKampanja istrebljivanja pasa-lutalica u ruskom gradu Soči naterala je u defanzivu\norganizatore tamošnjih Zimskih olimpijskih igara koje počinju u petak.\nMeđunarodni olimpijski komitet saopštio je da se "ubijaju samo bolesni psi-lutalice", dok se ostali odnose da ne bi ometali Olimpijadu koja počinje 7. februara.\nPortparol Komiteta Mark Adams, suočen sa pitanjima u vezi sa akcijom u Sočiju, odgovorio je da se psi "odvode u zatočenje" i da se likvidiraju samo bolesni i umirući.\nMeđunarodno udruženje za humanost uputilo je predsedniku Rusije Vladimiru Putinu molbu da se prestane sa ubijanjem.\nŠkotski političar i evroposlanik Struan Stivenson ocenio je da je ubijanje pasa "krvava mrlja na snegu Sočija".\nStivenson je poručio Putinu da je lepo što je u utorak grlio kavkaskog leoparda, pokazujući da je zabrinut za prirodu, ali je trebalo da od milijardi dolara, izdvojenih za Olimpijadu, izgradi i azil za životinje.


Delegacija Nordlanda u poseti Skupštini APV - www.025.rs\nwww.025.rs / NASLOVNA / Delegacija Nordlanda u poseti Skupštini APV\nDelegacija Nordlanda u poseti Skupštini APV\nNOVI SAD – Potpredsednici Skupštine AP Vojvodine Damir Zobenica i Snežana Sedlar razgovarali su danas sa delegacijom norveške regije Nordland, koju je predvodila predsednica Skupštine ove regije Sonja Stin.\nNa sastanku, kome je prisustvovao i generalni sekretar Skupštine APV Nikola Banjac, dve delegacije izrazile su zajednički stav da Vojvodina i Nordland, od kada su uspostavili prve kontakte u okviru angažovanja u Skupštini evropskih regiona (AER), neguju izuzetno prijateljsku i partnersku saradnju koju imaju nameru da prodube i konkretizuju.\nPotpredsednik Damir Zobenica predstavio je delegaciji Nordlanda rad i funkcionisanje Skupštine AP Vojvodine, kao i najveće potencijale pokrajine koji se, prema njegovim rečima, najviše ogledaju u oblastima poljoprivrede, IT-a, ali i u velikim investicionim potencijalima.\n“Posebnu pažnju poklanjamo oblasti agrara koju pokušavamo da modernizujemo kroz pružanje subvencija i razne druge programe, ne bi li pre svega podstakli mlade ljude da ostanu na selu i bave se poljoprivredom”, rekao je Zobenica i dodao da je, kada je reč o modernizaciji, institut Biosens napravio veliki iskorak u primeni inovativnih IT rešenja i digitalizacije, a u cilju povećanja efikasnosti domaće poljoprivrede.\nPredsednica Stin ocenila je da AP Vojvodina u poslednjih nekoliko godina pokazuje veliki napredak u različitim oblastima i iskazala želju da se odnos dve regije formalizuje i konkretizuje, najviše u oblasti agrara koji je od velikog značaja i za Nordland i za Vojvodinu.\nOna je kao primer dobre prakse navela male lokalne firme u Nordlandu koje se bave proizvodnjom različitih prehrambenih proizvoda koji su karakteristični za to područje, te ih uspešno izvoze i na inostrana tržišta.\nDelegacija regije Nordland boravi u dvodnevnoj poseti Vojvodini, a tokom svog boravka, gosti iz Norveške imaće sastanke i sa predstavnicima Fondacije “Novi Sad 2021 – evropska prestonica kulture” i Udruženja “OPENS2019” evropska prestonica mladih.\nTags: APV, delegacija, nordlanda, poseta, Skupština\nPrijem građana u opštini Odžaci\nIzložba fotografija oružja korišćenog u Prvom srpskom ustanku


Latinka Perović: Šta, u stvari, hoće Srbija? – Građanski demokratski forum\nLatinka Perović: Šta, u stvari, hoće Srbija?\nby GDF in Aktivnosti, Savet GDF\nPOLITIČKI SAVET GRAĐANSKOG DEMOKRATSKOG FORUMA\n“Kakve su to najave ako predsednik države kaže da Srbija ‘ima vojsku mnogo jaču od nekadašnje jugoslovenske’ “za koju je Tito govorio da je treća armija u svetu”\nPrvi radni sastanak članova Političkog saveta Građanskog demokratskog foruma (GDF) održan je zahvaljujući tehnološkom napretku (Zoom) i Medija centru, pošto je više članova ovog tela govorilo iz svojih domova, a imali su priliku i da prate ceo tok skupa. Poseban kuriozitet je da se članica Saveta, istoričarka Latinka Perović obratila telefonom i u “prenosu” čula diskusije svih članova.\nNakon što je predsednik GDF Zoran Vuletić rekao da su predsednik Saveta Boško Jakšić, potpredsednik Rade Veljanovski i on juče imali razgovor sa predstavnicima pokreta “Ne davimo Beograd”, Latinka Perović je rekla da je dobro da se pokret širi, ali da je proteklih dana mnogo razmišljala o tome “Šta, u stvari, hoće Srbija?”, pojasnivši da su je na to usmerili “sastav vlade, sednica parlamenta i ono što se pre dva dana dogodilo u Crnoj Gori”.\nSa širenjem pažljivo\nProfesor FDU Nenad Prokić opominje da su “zbog širenja po svaku cenu” mogući problemi, pogotovo ukoliko bi došlo “do umekšavanja naših koraka”. Prvi problem Prokić na tom planu očekuje (“iako je on veoma pristojan čovek”) s Nebojšom Zelenovićem (Zajedno za Srbiju), a drugi od “pripajanja” Ne davimo Beograd.\nPerović je rekla da nije došlo do promene politike iz osamdesetih i devedesetih godina prošlog veka i da je ono što se čini kao privid promena rezultat “pritiska spolja”. Promenjena je paradigma, rekla je Latinka Perović, citirajući Dobricu Ćosića, koji je govorio “da smo gubitnici u ratu, ali da je došlo vreme da to dobijemo u miru”. Srbija ide na organizovanje Srba u svim bivšim jugoslovenskim republikama i nosioci vlasti su sve otvoreniji u tome, kaže Perović, dodajući da je to opasno po mir u regionu.\n“Kakve su to najave ako predsednik države kaže da Srbija ‘ima vojsku mnogo jaču od nekadašnje jugoslovenske’ “za koju je Tito govorio da je treća armija u svetu”, i “hoće li Srbija novi rat?!” Komentarišući poslednje događaje u Crnoj Gori posle smrti mitropolita Amfilohija, Latinka je rekla da ju je, gledajući prenos, sve to podsetilo da se radi o “drugoj antibirokratskoj revoluciji”, i da je to, posle Gazimestana, najizraženiji politički događaj i snažna homogenizacija Srba u Crnoj Gori i doprinos velikoj podeli u toj zemlji.\nPredsednik Saveta Boško Jakšić je mišljenja “da je u ovom političkom prostoru napravljena praznina”, misleći na opredeljenost za Evropsku uniju i evropske vrednosti, da su svima u Srbiji “puna usta EU”, a da to, uz one antievropske, proevropske stranke to opredeljenje “iskazuju stidljivo”.\nSrpsku sabornost komentarisao je član PS pisac Svetislav Basara, rečima da se “ogromna većina populacije hvata na taj lepak”, i da se sve bilo jasno već nakon otpora demokratizaciji posle 5. oktobra 2000. – politikom koju su forsirali Vojislav Koštunica, posle njega Boris Tadić i sada Aleksandar Vučić, da se stvorio model “koji svakako vodi u rat”. Basara je podsetio da je crnogorska DPS pobednik poslednjih izbora i da GDF sa Đukanovićevom partijom treba da uspostavi kontakt, kao i sa bh. partijama (u Federaciji u Republici Srpskoj) i svakako sa Miloradom Pupovcem. Na to je Vlatko Sekulović rekao da pored DPS treba sarađivati i sa partijama SDP i SD, dodajući da su partneri GDF “svi koji nisu bili na Amfilohijevoj sahrani”.\nSednica Saveta GDF 02.11.2020.\nAdvokatica Tanja Petovar kaže da je “pansrpska ideja jedna endemska bolest”, da je aktuelizacija te ideje sada u novom omotaču i da se veliki broj stanovništva okreće na tu stranu. Vlatko Sekulović veruje da je u Crnoj Gori bio “pokušaj druge antibirokratske revolucije” i da u toj zemlji postoji jaka građanska svest. On napominje da je građansko i nacionalno prisutno u svim evropskim društvima, navodeći da je gradonačelnik Budimpešte građanski orijentisan, a istambulski – sekularan. Predsednički kandidat po Sekuloviću treba, osim što je jasno opredeljen za Evropu, da prizna ratne zločine, zalaže se za ljudska prava i slobode uz vladavinu prava i rešavanje pitanja Kosova.\nDinko Gruhonjić apeluje na GDF da ne pravi nikakve kompromise sa nacionalistima i ne “trguje” sa istraživačima javnog mnjenja. Ujedno (“zbog autističnog okruženja”) predlaže regionalnu saradnju sa tamošnjim pokretima i strankama sličnih političkih uverenja. Novinar Mijat Lakićević je podsetio na raskol između srpskog predsednika Aleksandra Vučića i novih crnogorskih izbornih pobednika i da te događaje treba pratiti i iskoristiti.\nTomislav Marković je mišljenja da srpski vlastodršci “ne žele uređenu državu”. I da su uspeli, kaže, da stvore veliku Srbiju kakva bi to zemlja bila?! Marković akcentuje na stremljenju ka “stvaranju srpskog sveta”, što je znak da Vučiću i mnogima pre njega nije do stvaranja uređene države već naprotiv.\nNa kraju je predsednik GDF Zoran Vuletić rekao da nema bojazni da će ovaj pokret “spustiti kriterijume” i da je glavna zadaća “na podizanju energije i uveravanje javnosti u ono za šta se zalažemo”.\nGDF u poseti Guči\nISTINA KAO ALTERNATIVA KOMPLETNOM POLITIČKOM ESTABLIŠMENTU – DO SRBIJE NA ZAPADU\nby GDF Nov 25 2020


Održani “Dani kneginje Ljubice”\nOdržani “Dani kneginje Ljubice”\nU Vraćevšnici kod Gornjeg Milanovca, 6. i 7. septembra 2014. godine, osmi put održana je manifestacija "Dani kneginje Ljubice", koja se organizuje u spomen na vreme kada je knez Miloš Obrenović sa porodicom živeo u svom domu - konaku u Gornjoj Crnući. Sve goste koji su, iz bilo kakvih razloga dolazili u njihov dom, kneginja Ljubica je dočekivala i posluživala nacionalnom hranom i pićem, po običajima sa ovog prostora. Organizovala je prela na kojim su pevale najbolje pevačke grupe, koje je ona nazvala "Crnućanke". Na taj način, kneginja Ljubica je dala ogroman doprinos očuvanju narodnih običaja i tradicije ovog gružanskog kraja.\nU subotu, 6. septembra 2014. godine u Galeriji Zadužbine "Žilović" u Vraćevšnici priređena je izložba i predavanje kustosa Muzeja rudničko-takovskog kraja, Aleksandra Marušića na temu OBRENOVIĆI I RUDNIČKO-TAKOVSKI KRAJ.\nU nedelju, 7. septembra 2014. godine u dvorištu Osnovne škole "Desanka Maksimović" u Vraćevšnici, u kulturno-umetničkom programu nastupile su izvorne pevačke grupe i folklorna društva iz raznih krajeva Srbije. Odlomke iz monodrame "Na kafi kod kneginje Ljubice", u liku kneginje govorila je Nataša Popovska, viši kustos muzeja grada Beograda, a zatim je program nastavljen u porti manastira Vraćevšnica, gde je prvi put učestvovao hor "Boško Jugović" iz Trstenika.\nPrateći deo manifestacije bila je prodajna izložba domaće radinosti.


Glasanje o zakonu o platama u podne\nSkupština Srbije završila je noćas oko 3.00 sata raspravu o amandmanima na predloge tri zakona, a glasanje o tri tačke dnevnog reda zakazano je za danas u podne.\nPoslanici su nakon deset sati rasprave razmotrili amandmane na Predlog zakona o platama zaposlenih u javnom sektoru, Predlog zakona o opštem upravnom postupku i izmene i dopune Zakona o teritorijalnoj organizaciji Srbije, o kojima će se danas i izjašnjavati.\nTokom rasprave najviše polemike je bilo na zakon o platama, koji je opozicija kritikovala jer u taj akt nisu uključena i javna preduzeća.\nPoslanici su takodje govorili i o policijskoj akciji Sablja organizovanoj posle ubistva premijera Zorana Djindjića 2003. godine, spornim privatizacijama, čija je vladavina lošija i šta gradjanima koja vlast može da donese nakon predstojećih izbora.\nPoslanici su raspravu počeli juče kasno popodne u 17.00 časova pa se radilo i tokom noći što je bio slučaj i tokom prethodne vanredne sednice.\nPojedini mediji objavili su da poslanici žure jer bi u četvrtak 3. marta, zbog raspisivanja izbora, mogao biti raspušten parlament, a do tada treba da se održe još dve sednice, medju kojima i ona o izboru ministra odbrane Zorana Djordjevića.


Lufthanza smanjuje flotu za 125 aviona › Made-in-Germany.rs\nLufthanza je najavila svojim zaposlenima da će redukovati flotu za 125 aviona i privremeno obustaviti značajan deo adminstrativnih poslova, u okviru smanjenja obima posla na koje je prinuđena usled krize izazvane pandemijom korona virusa.\nOvim redukcijama najveći nemački avio-prevoznik će smanjiti flotu na nivo iz sedamdesetih godina prošlog veka, što će se drastično odraziti na obim celokupnog poslovanja, prenosi portal Blumberg.\n“Zima će doneti još veće izazove. Uspeli smo da umanjimo gubitak od milion eura na sat na milion eura na 2 sata, ali time nije okončana dramatična situacija u kojoj se nalazimo od početka pandemije”, objašnjava u saopštenju izvršni direktor Lufthanze Karsten Spor.\nAkcije nemačke nacionalne avio-kompanije pale su za čak 6,3 posto, dok je kompanija Fraport AG, njena sestrinska firma koja upravlja aerodromom u Franfurtu, zabeležila pad od 3,7 procenata, prenosi agencija Tanjug.\nTokom zimskog reda letenja Lufthanza će obavljati tek 25 posto od planiranog broja letova, funkcionisaće sa minimumom neophodnih resursa i koristiće manje avione kada god je to moguće, saopštio je menadžment Lufthanze.\nLufthanzina loukost kompanija Eurovings će tokom zime saobraćati sa svega 30 aviona i zatvoriće svoje predstavništvo u Dizeldorfu, kao što će i značajan deo predstavništva Lufthanze na Frankfurtskom aerodromu biti zatvoren, dodaje se u saopštenju.\nU prethodnom kvartalu Lufthanza je prijavila 1,26 milijardi eura gubitaka pre obračunatih poreza i troškova poslovanja, ali sa više od 10 milijardi eura državne pomoći u svojoj kasi kompanija veruje da će uspešno prevazići sve izazove aktuelne ekonomske krize.


Ministarstvo za rad nezainteresovano da proveri navode o otkazima zbog štrajka – Semendria\n16. maj 2018. PRIVREDA – Izvor: Insajder – Fabrika Kajzen u Smederevu, iz koje je prema navodima udruženja Sloga nezakonito otpušteno desetak radnica koje su u petak stupile u štrajk, nije i neće za sada biti predmet kontrole Inpektorata za rad Ministarstva rada i socijalne politike. Razlog je, kako tvrde u Ministarstvu za Insajder, to što ne postoji prijava ni radnika, a ni prijava poslodavca. Ministarstvo je, međutim, ne tako davno proveravalo slične navode u drugim kompanijama upravo i na osnovu tvrdnji u javnosti.\nKako se navodi u odgovorima Insajderu, Inspektorat za rad ovog Ministarstva izlazi na teren na osnovu prijava radnika ili anonimnih dojava, kojih u ovom slučaju nije bilo.\n„Ministarstvo za rad, zapošljavanje, boračka i socijalna pitanja i Inspektorat rada do sada nisu imali pritužbe radnika, ali ni poslodavca, kada je reč o fabrici Kajzen Smederevo. Ministarstvo veruje da bi se radnici obratili nadležnom organu, u ovom slučaju Ministarstvu i Inspektoratu, da je bilo nekih neregularnosti i kršenja Zakona o radu“ , navodi se u odgovoru Insajderu na pitanje da li je inspekcija proveravala navode koji su objavljeni prethodnih dana o ovoj fabrici iz Turske.\nNa dodatno pitanje Insajdera da li Ministarstvo, ukoliko ne postoje prijave zaposlenih ili poslodavaca, ima ovlašćenje da reaguje na navode iz medija, kratko poručuju:\n„Inspektorat za rad izlazi na teren na osnovu prijava radnika ili anoniomnih dojava, kako smo Vam u prethodnom odgovoru naveli“ .\nMeđutim, uprkos mogućnosti da pokrene vanredni nadzor i utvrdi da li je bilo nezakonitih otkaza, Ministarstvo za rad odlučilo je da sačeka prijavu.\nPodsetimo, juče je sindikat “Sloga” u zvaničnom saopštenju pozvao Vladu Srbije da hitno reaguje i uputi inspekciju u tursku fabriku “Kajzen” u Smederevu, gde je menadžent, kako navode, nezakonito uručio desetak otkaza radnicama koje su stupile u štrajk zahtevajući bolje uslove rada i nadoknade za prekovremeni rad.\nU petak je oko tri stotine radnica turske fabrike Kajzen u Smederevu štrajkovalo je zahtevajući isplatu neisplaćenih naknada za prekovremeni rad.\nŠtrajk je okončan, a dan kasnije je poslodavac isplatio zaostale zarade i prekovremene sate, međutim, sedmoro zaposlenih je dobilo otkaz, odnosno raskinut im je ugovor o radu, prenosi Podunavlje.info.\nKako piše ovaj portal, radnicima je ponuđeno da potpišu sporazumni raskid, uz pretnju krivičnim prijavama zbog toga što su, kako im je navodno objašnjeno u rukovodstvu firme, postavljajući fotografije sa štrajka na Fejsbuk stranicama prekršili odredbe ugovora, jer su „objavili poverljive informacije“ i „službene tajne“.\nOnima koji su odbili potpisivanje sporazumnog raskida ugovora rečeno je da razduže opremu i da napuste fabriku, uz najavu krivične prijave, piše ovaj portal.\nSlučaj ove bio je danas tema i poslaničkih pitanja u Skupštini Srbije. Poslanica grupe “Pokret za spas Srbije-Nova Srbija” Dijana Vukomanović pitala je ministra rada i socijalne zaštite Zorana Đorđevića da li će da pošalje inspekciju rada u smederevsku fabriku “Kejzen” da razgovara sa radnicima i šta će učiniti da se poštuje Zakon o štrajku, prema kojem radnici ne mogu da budu otpušteni sa posla, zbog učešća ili organizovanja štrajka.\nNavela je da su u firmi “Kajzen” radnice stupile u štrajk zbog neisplaćene plate i neplaćenog prekovremenog rada za šest meseci, ali da je posle toga, uz isplatu usledilo i disciplinovanje radnica.\n“Sedam radnika je do sada dobilo otkaz u formi sporazumnog raskida ugovora o radu, tri radnice su zastrašene pristale na sporazumni otkaz, međutim četvoro radnika ne pristaje”, rekla je Vukomanović.\nOna je izrazila bojazan da se u smederevskom preduzeću radnici zastrašuju, disciplinuju i kažnjavaju zbog toga traže svoja radnička prava.\nPoslanik Demokratske stranke Radoslav Milojičić upitao je predsednicu Vlade Srbije Anu Brnabić šta će uraditi tim povodom.\n“Čuli smo da rade po 12 sati dnevno i vikendom i prekovremeno i da imaju platu od 22.000 dinara. Kako neko sa tim parama može da preživi mesec “, rekao je Milojičić.\n« Odlični rezultati veslača\nEU PRO javni pozivi za unapređenje infrastrukture »


Ko je kriv za zloupotrebe u Železnicama?\nDatum kreiranja: sreda, 13 mart 2019\nSuđenja za zloupotrebe u javnim preduzećima Srbije su toliko retka da, čak i kada dođe do osude, to pokreće pitanje da li je ispitano sve i zašto se ne vode istrage i u drugim sličnim predmetima. Utoliko pre javnost dočekuje kao lošu vest kada i oni malobrojni slučajevi u kojima su sumnje na korupciju na visokom nivou, koji su došli do suda, ne budu propraćeni osuđujućim presudama. To, naravno, ne mora da znači da je sud pogrešio – sudske presude pre svega ukazuju na to kakav je bio kvalitet dokaza i zasnovanost tvrdnji koje su predstavljene u optužnom aktu, odnosno kvalitet zaključivanja u prvostepenoj presudi.\nSuđenje bivšem direktoru Železnica Srbije i njegovim saradnicima ponovo je 12. marta došlo do prvostepene presude, ovaj put oslobađajuće.\nPrema sudskom veću, „Tužilaštvo nije ponudilo dovoljno dokaza kojima bi potkrepili svoje optužbe“ da je posao nabavke polovnih lokomotiva „mogao da se obavi u Srbiji, bez posrednika, što su optuženi negirali, pozivajući se na tadašnje zakone, pre svih na Zakon o finansijskom lizingu, po kome nisu morali da raspisuju tender, već su mogli da obave "hitnu kupovinu"“. Prema optužnici, sporne lokomotive i vagoni, za čiju nabavku se teretio Šarančić, kupljene su po znatno višoj ceni preko preduzeća posrednika, a ne direktno od ponuđača. Tvrdnja tužilaštva je da je kupovinom iz druge ili treće ruke, cena lokomotiva i vozova uvećana znatno od ponuđene cene direktnog ponuđača, a šteta za javno preduzeće je procenjivana na razne iznose, uglavnom oko milion evra.\nSlučaj nabavki polovnih lokomotiva je karakterističan zato što je o njemu iznošeno mnoštvo podataka u medijima godinama pre nego što je počeo krivični postupak. Na osnovu tih informacija mogao se jedino izvesti zaključak o tome da su postojala dva potrebna elementa za krivično delo zloupotrebe službenog položaja – kršenje propisane procedure i nastanak štete po javno preduzeće, a da bi u krivičnom postupku trebalo ispitati i dokazati postojenje trećeg – umišljaja kod rukovodilaca i službenika u javnom preduzeću. Međutim, ako je suditi po medijskim izveštajima, sada sud tvrdi da nije bilo čak ni kršenja proceduralnih pravila javne nabavke. Takav stav je u velikoj kontradikciji sa podacima o sprovođenju ovih nabavki koji su bili poznati do sada i zato bi ova stvar trebalo da se raspravi ne samo u kontekstu konkretnog suđenja, već i daljeg funkcionisanja sistema javnih nabavki u Republici Srbiji.\nNišta manje od same vesti su bila zanimljiva obraćanja oslobođenog Šarančića i njegovog branioca advokata Petronijevića. U tim izjavama u stvari nema gotovo nimalo osvrta na pitanja koja su bila obuhvaćena konkretnom optužnicom i presudom, ako se izuzmu tvrdnje da je "postupak izrežiran i vođen u kancelarijama bivšeg režima". Tako, na primer, bivši direktor Šarančić, kada govori o tome da je zaključio koristan posao, tvrdi da su nabavke koštale 7 miliona evra, a da su zaradile u međuvremenu 120 miliona. Ta tvrdnja može biti sasvim tačna, a da nema nikakve veze sa predmetom moguće zloupotrebe, jer je ključno pitanje da li je nabavka tih istih lokomotiva mogla da košta npr. 6, a ne 7 miliona evra.\nJoš zanimljivije su tvrdnje Šarančića da je još 2005, on sam na osnovu nalaza interne kontrole, napisao policiji i tužilaštvu dopis u kojem je navodno opisano sedam ili osam zloupotreba vrednih na milione evra, ali da po tome „niko nije reagovao“. Između ostalog, neke od tih zloupotreba se navodno odnose i na zakup lokomotiva i vučnih vozova, a pomenuto je i jedno konkretno preduzeće koje je „tada bilo blisko bivšem režimu“. Imajući u vidu da je „bivši režim“ bivši već mnogo godina, teško je poverovati da bi politički pritisci na policiju i tužilaštvo mogli biti razlog da se te zloupotrebe ne gone, osim ako zainteresovani pripadnici bivšeg režima nisu u međuvremenu promenili tabor.\nKako god bilo, i Šarančić kao podnosilac tih izveštaja i firme-naslednice nekadašnih Železnica Srbije bi trebalo da zatraže podatak od tužilaštva tome da li ispitivanje i dalje traje, da li su krivične prijave podnošene ili odbačene i iz kojih razloga. U svakom slučaju, eventualna odgovornost Šarančićevih prethodnika i/ili naslednika u srpskim Železnicama za neke druge zloupotrebe nije relevantna za utvrđivanje njegove krivice/nevinosti, ali svakako može da upotpuni sliku o raspolaganju sredstvima javnih preduzeća u Srbiji.


OSM Televizija - Lukač: Nastavljen trend dobrih rezultata MUP-a Srpske\nLukač: Nastavljen trend dobrih rezultata MUP-a Srpske\nMinistar unutrašnjih poslova Republike Srpske Dragan Lukač, prezentovao je rezultate rada ove institucije, koje je ocijenio kao zadovoljavajuće.\nLukač je istakao da je nastavljen trend dobrih rezultata MUP-a Republike Srpske.\n"Možemo zaključiti da je prošla godina bila najbolja godina. Trend dobrih rezultata je nastavljen. Rezultati su na zavidnom nivou", rekao je Lukač i osvrnuo se na tvrdnje opozicionih političkih stranaka da je narušena bezbjednosna situacija u Srpskoj.\nLukač je istakao da iz opozicije dolaze priče koje su neutemeljene.\n"Bilo je pojedinačnih slučajeva i uvijek ih je bilo. Niti jedno krivično djelo neće biti zaboravljeno i prepušteno samo sebi", kazao je ministar unutrašnjih poslova.\nSmatra da je reorganizacija uprava u MUP-u Srpske doprinijela većoj efikasnosti u radu.\nPriliv velikog broja migranata i izbjeglica je ocijenio kao značajan bezbjednosni problem.\n"Јedan od najvećih problema je migrantska kriza jer to možemo nazvati krizom. Enormno je povećan priliv migranata - najviše u Podrinju gdje dolaze iz pravca Srbije. Angažovali smo dodatan broj ljudi, skoro 80, koji kontrolišu granicu", kazao je Lukač.\nMišljenja je da je postoji prilična neorganizovanost na nivou BiH kada je u pitanju ovaj problem.\nIstakao je da je policija u Srpskoj privela 1.500 migranata i izbjeglica.\n"Moram da ponovim, u Srpskoj jednostavno nema kapaciteta za organizovanje kampova i zadržavanje migranata i izbjeglica", podvukao je Lukač.\nZbog povećanog broja fiktivnih adresa u svrhu mogućnosti ostvarivanja izbornog prava, Lukač je rekao kako će policijski službenici provjeravati prijavljene adrese stanovanja.\nJoš iz iste kategorije: « Policajci koji čuvaju Dodika uhapsili Slovenca zbog obijanja auta Sjećanje na stradanje Srba u Јabuci »


Općina Novi Grad ulaže u uređenje zelenih površina, dok vijećnici Naše stranke ne podržavaju ni jedan projekat - AKOS\nHome > Vijesti > Vijesti iz zemlje > Općina Novi Grad ulaže u uređenje zelenih površina, dok vijećnici Naše stranke ne podržavaju ni jedan projekat\nPovodom saopćenja za javnost koje je jučer objavila Naša stranka, a koje se odnosi na navodnu sječu stabala i uništavanje zelenih površina na području općine Novi Grad, obavještavamo javnost da se radi o netačnim informacijama\nKada je u pitanju rješavanje potrebe prostora za parkiranje u sklopu Bosanske tržnice na Dobrinji, na tom lokalitetu nije bila planirana gradnja parkinga, već samo nekoliko parking mjesta, čijom izgradnjom ne bi bio narušen ambijent tog prostora, jer od 1.500 kvadrata zelene površine, parking mjesta bi zauzela oko 250 kvadrata tog prostora. Problem parkiranja za posjetioce Bosanske tržnice će se riješiti u saradnji sa Savjetom MZ „Dobrinja C“, koji predstavlja građane ovog područja, a koji su cijelo vrijeme podržavali projekat Bosanske tržnice, te će sigurno podržati i rješavanje pitanja parkiranja za posjetioce tržnice. Međutim, Naša stranka pokušava ovu lako rješivu situaciju iskoristiti za političku promociju.\nNapominjemo, da je Bosanska tržnica, na Trgu djece Dobrinje bb. otvorena kako bi se, prije svega građanima omogućila kupovina zdravih domaćih proizvoda, a između ostalog, pomoglo povratnicima, koji svoje proizvode plasiraju u tržnici, kao jednoj od najugroženijih populacija u BiH.\nOpćina Novi Grad je na svom prostoru, u protekle dvije godine zasadila oko tri hiljade novih stabala, a između ostalog, i kompletan drvored od Nedžarića do Dobrinje sa klupama i mobilijarom , što je finasirano sredstvima iz općinskog budžeta.\nTakođer, u prošloj godini izgrađeno je šest dječijih igrališta, a u ovoj godini nastaviće se sa izgradnjom novih dječijih igrališta, u sklopu kojih se, pored mobilijara, nalaze i zelene površine. Dakle, značajna pažnja se posvećuje ekologiji , tako da se na cijelom prostoru općine kontinuirano radi na uređenju parkovskih zelenih površina, zamjeni klupa za sjedenje, korpi za otpatke i realizaciji drugih projekata kojima se doprinosi stvaranju ljepšeg i ugodnijeg ambijenta za naše građane. Novi Grad je prva općina u BiH koja dobija biciklističku stazu, a ovog ljeta u našoj općini će biti otvoren i najveći park u gradu Sarajevu pou prostoru kasarne „Safet Zajko“, na površini od 11 hektara.\nVijećnici Naše stranke u Općinskom vijeću Novi Grad, većinu navedenih projekata nisu podržali, tako što oni ne glasaju ni za budžet kojim se svi ovi projekti finansiraju. Naročito su se istakli, nepodržavajući projekte Općine Novi Grad koji se odnose na rješevanje problema pasa lutalica, koji kontaminiraju zelene površine biološkim otpadom i čine ih neupotrebljivim i opasnim po zdravlje djece i odraslih. Vijećnici Naše stranke, čak su protestvovali ispred zgrade Općine Novi Grad protiv rada Higijenskog servisa koji rješeva problem pasa lutalica u našoj općini.\nPored navedenih aktivnosti, Općina je prošle godine započela uređenje zelenog pojasa koji prolazi kroz centralni dio Dobrinje, sa uređenjem pješačkih prolaza, ograđivanjem i denivelisanjem zelenih površina, kako bi se što bolje zaštitile od zagađenja i omogućilo njihovo hortikulturno uređenje, koje će u velikoj mjeri uljepšati ovo naselje.\nOpćina Novi Grad Sarajevo nastavit će i u narednom periodu sa realizacijom projekata iz različitih oblasti, pa tako i sa uređenjem zelenih površina, dok će vijećnici Naše stranke i dalje pokušavati da zbunjuju građane, saopćeno je iz Press službe općine.\nAhmed Smajlović: U svakom društvu mora postojati organizacija koja ima zadatak da poduzme njegovo organizovanje


U ULCINJU SE SRUŠILA VLAST: Razapeti između prekompozicije i izbora – Monitor\n„Mi više ne želimo biti dio ove vlasti”, saopštio je visoki funkcioner Građanskog pokreta URA Safet Beci, koji je u protekle dvije godine obavljao funkciju potpredsjednika Opštine Ulcinj.\nNa taj način praktično je prestala da postoji vladajuća koalicija u opštini Ulcinj, formirana nakon izbora u januaru 2014. godine. Formalnu odluku o tome Opštinski odbor URA će donijeti početkom naredne sedmice.\nGradonačelnik Ulcinja i lider Demokratske partije Fatmir Đeka kaže da mu je žao što je do ovoga došlo, ali da razumije potez URA, koju u Ulcinju predvodi poslanik u Skupštini Crne Gore Dritan Abazović. Đeka ističe da je sa tim koalicionim partnerom imao veoma korektnu saradnju, što se, kako dodaje, ne bi moglo reći i za Novu demokratsku snagu – Forca Nazifa Cungua.\nI u URAI tvrde da je ponašanje Force bilo u čitavom ovom dvogodišnjem periodu zajedničkog vršenja vlasti skandalozno. ,,Naime, čelnici te stranke su od samog početka navijali da ova vlast ne uspije iako su sami uzurpirali više od 60 odsto iste. Oni upravljaju Skupštinom koja sve koči, oni upravljaju finansijama i predlažu budžet kojeg sami ne podržavaju, vode finansije, pa preko društvenih mreža pitaju treba li glasati rebalans da bi uzeli kredit ili ne treba… To što oni rade je za rubriku ‘vjerovali ili ne'”, kaže Beci.\nĐeka tvrdi da o permanentnoj destrukciji i opstrukciji rada ove lokalne vlasti u Ulcinju, možda najbolje svjedoči činjenica da preko 80 odluka, koje je pripremila izvršna vlast, stoji zarobljeno u fiokama predsjednika opštinskog parlamenta Fuada Hadžibetija, koji je jedan od čelnika Force. ,,Najbolje se to vidjelo krajem decembra kada su grčevito odbijali da usvoje rebalans budžeta za prošlu godinu, kako bismo mogli da koristimo sredstva od kredita u visini od 4,25 miliona eura. Nije pomoglo ni stručno mišljenje Ministarstva finansija ni apeli sindikata. Jednostavno, nijedan argument oni ne žele da prihvate”, kaže gradonačelnik Ulcinja i dodaje da je zbog toga nanijeta ogromna šteta toj lokalnoj upravi, zapošljenima i javnim preduzećima čiji je osnivač Skupština opštine Ulcinj.\nTakvo ponašanje je produkt niza neuspjeha te stranke u posljednjih nekoliko sedmica. Nakon što su propali višemjesečni napori te stranke da se, uz pomoć DPS-a, izglasa Đeki nepovjerenje, a da Cungu postane predsjednik Opštine Ulcinj, a potom i da se Đeka ,,privoli” na podnošenje ostavke, ta je partija došla u veoma tešku poziciju na lokalnom nivou. Jer, u međuvremenu su veoma ohladnjeli i odnosi sa zvaničnicima DPS-a u Ulcinju, kojima je Đeka poslao ponudu za koaliciju, a koja Đukanovićevim socijalistima može donijeti i mjesto čelnog čovjeka ove opštine. U Forci su čelniku ulcinjskog DPS-a Ljoru Nrekiću spremni da ustupe mjesto predsjednika Skupštine opštine, pa je on uspostavio bliže odnose sa grupacijom koju predvodi đeka.\nNo, lokalnom DPS-u koji, inače, ima devet mjesta u opštinskom parlamentu i pojedinačno je najveća stranka, vezane su ruke zbog političkih kalkulacija na centralnom nivou. I Forca i Đeka imaju po jednog poslanika u državnom parlamentu, a oni su im i te kako potrebni u ovim dramatičnim previranjima. Bar do 25. januara, a možda i kasnije. Pitanje je kakva će biti sudbina crnogorske Vlade, koju su požurile da podrže nacionalne stranke Albanaca. Zato je Ulcinj postao talac te situacije u državi, ali još više ličnih ambicija prevaziđenih političara.\nPrvi korak u djelimičnoj deblokadi funkcionisanja lokalne samouprave biće učinjen u ponedjeljak, kada će se u parlamentu donijeti odluka o privremenom finansiranju. Đeka ne želi da se na tome stane. On je uputio zahtjev da se na novoj vanrednoj sjednici Skupštine usvoji još niz drugih važnih odluka, prije svega urbanistički planovi koji su prošli sve procedure. „Život i investitori ne smiju da trpe posljedice zbog neodgovornog ponašanja ljudi koji su trenutno na funkcijama”, naglašava on.\nZato se sa pažnjom prati situacija u Podgorici i čeka potez DPS-a, koji je prije tačno mjesec dana saopštio da bi želio široku koaliciju u Ulcinju. U toj partiji ima takođe razmišljanja da u ovakvoj situaciji ne bi bilo dobro prihvatiti odgovornost za stanje u Ulcinju, već da bi najbolje bilo ići na vanredne izbore, pa na osnovu dobrog izbornog rezultata ući u opštinsku vlast.\nU URA smatraju da je to najpravednije rješenje za izlazak iz nevesele situacije u kojoj se Ulcinj nalazi. „Sve ostalo bilo bi nastavak političke farse u našem gradu, oličene u političkoj trgovini koja je svojstvena albanskim nacionalnim strankama”, zaključuje Beci uz predlog da bi najefikasnije bilo da se izbori održe u paketu sa tivatskim – u aprilu ove godine.\nĐeka tvrdi da je spreman na takav scenario, dok većina ostalih stranaka izgledniju šansu da dođe do vlasti vidi kroz prekompoziciju.\nU svakom slučaju, nakon što bude ozvaničena odluka URA o napuštanju lokalne vlasti, manevarski prostor za razne političke kombinatorike u Ulcinju biće značajno smanjen.\nKatnić istražuje i Ulcinj\nDa bi se situacija u Ulcinju mogla uskoro dodatno komplikovati ili, možda, razbistriti pokazuje izjava glavnog specijalnog tužioca Milivoja Katnića da Specijalno državno tužilaštvo vodi istragu i u Ulcinju. On nije precizirao o kojim predmetima je riječ osim da se na njima ozbiljno radi. Mediji su ranije pisali da je Vrhovno državno tužilaštvo formiralo predmet za poslovanje Opštine Ulcinj i donošenje niza odluka u periodu od 2011. do 2014. godine.


Sudovi od bivših logoraša u BiH traže hiljade eura | BiH | Al Jazeera Balkans\nSudovi od bivših logoraša u BiH traže hiljade eura\nLogoraši moraju plaćati hiljade eura sudskih troškova, nakon što su sudovi u RS-u odbacili njihove tužbe zbog zastare.\nŽrtve logora tokom proteklog rata podnijele su oko 30.000 tužbi protiv RS-a, sudovima u ovom entitetuSRNA\nBivši logoraši bošnjačke nacionalnosti u BiH suočeni su sa novim problemima, jer moraju plaćati hiljade eura sudskih troškova, nakon što su sudovi u bh. entitetu Republici Srpskoj odbacili njihove tužbe zbog zastare, rečeno je nakon sastanka potpredsjednika RS-a Ramiza Salkića s bivšim logorašima i predstavnicima udruženja logoraša Bosne i Hercegovine.\nŽrtve logora tokom proteklog rata podnijele su oko 30.000 tužbi protiv RS-a, sudovima u ovom entitetu, ali su uglavnom u oba stepena odbačene zbog zastare.\nSada im sudovi šalju zahtjeve za naplatu sudskih troškova od 2.000 do 10.000 maraka [1.000 do 5.000 eura], što je, kaže Salkić, ponovno kažnjavanje žrtava.\nDodaje da je jedno od rješenja odgoda naplate ovih sudskih troškova, do presuda Suda u Strasbourgu, jer im idu u prilog međunarodne konvencije.\n"Pravni mehanizmi i procedure u BiH su iskorišteni, a zaštitu će moći potražiti samo u Sudu u Strasbourgu. Međutim, ostaje problem sve dok taj sud ne riješi ovo pitanje, zbog čega ćemo pokušati izaći ususret ovim osobama", kazao je Salkić na konferenciji za novinare.\nIznio je i podatak da su ovih dana na nekoliko mjesta vršeni popisi imovine logoraša, radi pljenidbe i nadoknade sudskih troškova.\nBivših logoraša nema u zakonu\nBivši logoraši su informirali Salkića da se radi o ljudima koji ni na koji način ne mogu ostvariti svoja prava u Bosni i Hercegovini, jer ih nema u zakonu, a prošli su logorske torture.\n"Kada su pokušali da dobiju satisfakciju za prisilno vrijeme provedeno u logorima, dobili su izgubljene sporove i sada obavještenja da moraju platiti sudske troškove", ogorčen je Salkić, navodeći da je ovo još jedna nepravda koja se čini ovim kategorijama stanovništva i da se to mora promijeniti.\nPredsjednik Saveza logoraša BiH Jasmin Mešković ukazao je da bi najbolje rješenje za bivše logoraše bilo formiranje fonda za reparaciju svih žrtava torture u BiH.\nZa razliku od RS-a, u FBiH presude idu i u korist tužioca i protiv, ali nema troškova suda i pravobranioca.\nNaglasio je da se i zakonski moraju urediti prava svih logoraša u BiH.\nObilježena godišnjica zatvaranja logora Omarska\nOdata počast ubijenim u logoru Keraterm\nHiljade ljudi ponovo su izašle na ulice Hong Konga dan nakon suspendiranja procedure usvajanja zakona o izručenju Kini.


Danas333Juče348Ove nedelje1788Prošle nedelje2412Ovog meseca8856Prošlog meseca12626Ukupno123578We have: 3 guests onlineVaš IP: 184.72.91.94 , Danas: 24 maj, 2013 Planska isključenja struje petak, 24 maj 2013 13:06\tZbog radova na elektroeneretskom sistemu, u ponedeljak 27. maja u vremenu od 9.00 do 13.00 sati, po potrebi, bez struje će ostati stanovnici sledećih ulica u Bačkoj Topoli: Aleksandra Puškina, Aranji Janoša, Ivana Milutinovića i Jožefa Ača- od Jadranske do Lenjinove, zatim Lenjinova ulic od Maršala Tita do Kosačke, kao i Gagarinova, Jo Lajoša, Naserova, Pere Segedinca, Kosačka, Svetog Stefana i Petra Kočića- od Maršala Tita do Ohridske ulice.\nFiniš u Srpskoj ligi Vojvodina petak, 24 maj 2013 13:02\tU 28. kolu Srpske lige Vojvodina fudbaleri „Bačke Topole” gostuju ČSK „Čelarevu”, a meč kao i svi ostali igra se u nedelju 26. maja od 16.30 časova. Počeli su radovi na asfaltiranju puteva u centru Bačke Topole\tčetvrtak, 23 maj 2013 13:33\tRadnici „Vojputa“, kako najavljuju iz ovdašnjeg preduzeća za građevisnko zemljište, posao će okončati za oko četiri dana. Učesnici u saobraćaju se pozivaju da poštuju postavljenu signalizaciju i imaju strpljenja pri regulisanju saobraćaja. Radovi se finansiraju sredstvima „Puteva Srbije“.\nPoreske olakšice za privredu\tčetvrtak, 23 maj 2013 13:32\tVlada Srbije usvojila je izmene šest poreskih zakona koje bi trebalo da omoguće veće rasterećenje privrede, saopšteno je posle sednice Vlade. Poreske izmene trebalo bi da omoguće i stabilnije finansiranje penzionog fonda, kao i stvaranje pravednijeg poreskog sistema uskladjivanjem poreskih opterećenja prema ekonomskoj snazi obveznika. Izmedju ostalog, smanjivanjem stope poreza na zarade sa 12 odsto na 10 odsto i povećanjem neoporezivog iznosa plate sa sadašnjih 8 hiljada 776 dinara na 11 hiljada dinara, smanjiće se poresko opterećenje najnižih zarada, sa 8,6 odsto na 6,4 odsto. Povećanje stope doprinosa za obavezno penzijsko osiguranje sa 22 na 24 odsto omogućiće da prihodi PIO fonda budu povećani za približno 26 milijardi dinara godišnje, čime se stvaraju pretpostavke za održivi penzioni sistem Srbije, saopštava republička Vlada.\nProgram podrške inovacijama četvrtak, 23 maj 2013 13:32\tVeć godinu i po dana u Srbiji se realizuje program integrisane podrške inovacijama koji finansira Evropska unija, i namenjen je malim i srednjim preduzećima. Reč je o predpristupnim fondovima Evropske unije kroz koje se organizuje niz aktivnosti koje će pomoći srpskoj ekonomiji da bude što reprezentativnija u Evropskoj uniji. U okviru ovog programa u Subotici će biti održan trening za unapređenje inovacija u malim i srednjim preduzećima, od 18. do 20. juna, a u Novom Sadu tening će se održati u dva ciklusa, 30. i 31. maja i 27. i 28. juna. Treninzi su besplatni, a formulari za prijavu mogu se preuzeti na internet stranici www.iisp.rs. Broj preduzeća koja mogu da učestvuju nije ograničen, a do sada je kroz Program integrisane podrške inovacijama prošlo skoro 300 preduzeća iz Srbije. Ovaj programe bio je predstavljen i u Bačkoj Topoli.\nTrodnevni program obeležavanja Dana Stare Moravice četvrtak, 23 maj 2013 13:31\tProgrami kojima će Mesna zajednica Stara Moravica obeležiti Dan sela počinju u petak, 24. maja i raspoređeni su do nedelje, 26. ovog meseca. Od dešavanja planiranih za petak izdvajamo zvaničnu predaju renoviranog prostora za smeštaj gostiju u okviru Tele doma u 17.00č. Ovaj dan obeležiće i majski koncert, a u subotu će biti uručena priznanja višestrukim davaocima krvi. U 11.00 sati je 25. maja planrano otvaranje izložbe umetničke kolonije „9+1”, a vreme između 15.00 i 18.00 sati ispuniće dešavanja na prostoru rekreacionog centra. Svečana sednica Saveta biće održana istog dana u 16.00 časova, kulturno umetnički program će se odvijati od 17.00 sati, a nakon toga uslediće koncerti za mlade. Po tradiciji, nedelja je rezervisana za takmičenje u gađanju glinenih golubova, fudbalu, a od 10.00 časova biće održano i bogosluženje u mesnoj reformatskoj crkvi. Interaktivna krimi komedija zaključiće od 19.00 časova program svečanosti, a gostuje pozorište iz Njiređhaze.\nO konkursu „MLADI SU ZAKON“ u ponedeljak\tčetvrtak, 23 maj 2013 13:31\tAsocijacija za razvoj opštine Bačka Topola, Resurs centar za Severnobački okrug, mladima iz ovog okruga predstaviće u ponedeljak, 27. maja konkurs za finansiranje omladinskih projekata u cilju podsticanja aktivizma i volonterizma mladih u okviru programa „MLADI SU ZAKON“. Prezentacija će se održati u klubu Centra građanskih aktivnosti u Bačkoj Topoli u 10 časova. Ministarstvo omladine i sporta u partnerstvu sa 26 Resurs centara četvrtu godinu za redom pruža podršku udruženjima mladih i neformalnim omladinskim grupama širom Srbije da kroz obuku i realizaciju omladinskih projekata podstiču aktivizam i volonterizam u svojim lokalnim zajednicama. Tokom minule tri godine finansirano je 400 omladinskih volonterskih projekata realizovanih u 125 opština i gradova u Srbiji u vrednosti od 32 miliona dinara.\nNajezda štetočina na usevima Maturanti proslavili završetak školovanja „Porodični dan“ u Bajši\nSvaka distribucija ima spisak dužnika\nRibolovci još jednom na okupu\nNajviše zaposlenih Bačkotopolčana u društvenom sektoru\nU Bačkom Sokolcu počelo obeležavanje Dana sela\nApel za plaćanje duga « Početak Prethodna 1 2 3 4 5 6 7 8 9 10 Sledeća Kraj »\tStrana 2 od 82\tSponzori


Čižov: EU zbog ustupaka Turskoj prešla granicu pristojnosti - Sputnjik Srbija\n23:31 28 Februar 2020\nČižov: EU zbog ustupaka Turskoj prešla granicu pristojnosti\n22:54 16.03.2016 Preuzmite kraći link\nEvropska unija je zbog ustupaka Turskoj vezanih za migrantsku krizu izašla iz svih okvira pristojnosti, što Ankara aktivno koristi, izjavio je ambasador Rusije pri EU Vladimir Čižov.\nOn je istakao da se trenutno postavlja pitanje koliko je EU spremna da žrtvuje svojim vrednostima radi političkih interesa.\n„Smatram da je EU otišla predaleko u ustupcima koje pruža Turskoj. Mislim da ti ustupci prevazilaze granice pristojnosti“, rekao je Čižov.\nDogovor između EU i Turske podrazumeva da Ankara primi natrag sve izbeglice koje stižu u Grčku iz Turske, dok će turska strana za to dobiti ubrzani proces vizne liberalizacije, početak pregovora o ulasku u EU, ali i tri milijarde evra finansijske pomoći.\npristojnost, ustupci, Turska, Vladimir Čižov, Rusija


Trans žena tužila državu zbog kršenja prava na penziju i dobila slučaj\nTrans Britanki čiji su inicijali „MB“ uskraćeno je bilo pravo na penziju, pa se obratila Evropskom sudu pravde gde je slučaj i dobila.\nJa sam transrodna osoba i ne opterećujem se tim da li smo „rođeni takvi“ - nemojte ni vi\nOpsednutost pitanjem identiteta je posao vašeg terapeuta. Umesto da se fokusiramo na to zašto su ljudi transrodni, hajde da se zajednički borimo protiv predrasuda.\nTekst Sendi Stoun Imperija uzvraća udarac: Posttransseksualni manifest možete slušati od 2. do 4.maja od 22.30 na Trećem programu Radio Beograda u okviru ciklusa Imaginarna edicija.\nIntrevju s Džudit Batler: „Smatram da naš zadatak nije da pronađemo jedinstveni sintetički okvir, već da pronađemo način kako da određene stvari promišljamo zajedno


Postavio Yucom - 29/11/2019 Nova izdanja\nAnaliza rada Zaštitnika građana Republike Srbije sa posebnim akcentom na primenu Pariskih principa sprovodi se sa ciljem procene kapaciteta te institucije da osigura primenu međunarodnih standarda u oblasti ljudskih prava.\nZaštitnik građana Republike Srbije je institucija kojoj je dodeljen status A 2010. godine, a koji je ponovo potvrđen 2015. godine. Potkomitet za akreditaciju će ponovo razmatrati taj status 2020.\nPolazeći od cilja analize, predmet istraživanja je vremenski ograničen na analizu rada Zaštitnika građana od 2015. godine, za svaku godinu, a zaključno sa septembrom 2019. godine. Analiza rada će biti posmatrana kroz ispunjenje Pariskih principa i Opštih zapažanja koje je izradio GANHRI Potkomitet za akreditaciju (u daljem tekstu: SCA) i usvojila Globalna alijansa nacionalnih institucija za ljudska prava (u daljem tekstu: „Opšta zapažanja“), sa poslednjim izmenama iz februara 2018. godine, koje služe kao instrument za tumačenje Pariskih principa.\nOvakva analiza rada postavljena je s obzirom na to da je, prema Pravilniku o radu GANHRI Potkomiteta za akreditaciju taj organ nadležan za izradu Opštih zapažanja na osnovu kojih procenjuje da li nacionalna institucija za ljudska prava ispunjava Pariske principe.


PROTEST U BEOGRADU Nekoliko hiljada građana prošetalo uz opoziciju, zabeležen i jedan incident | Opozicionar\nmaj 31, 2017 - 22:53 - Redakcija Opozicionar ©\n– Verujem da će ovim večerašnjim skupom doći do ujedinjenja opozicije i da ćemo u razgovorima narednih dana odlučiti koji su nam dalji koraci kako bismo prekinuli diktaturu koju vodi Vučić – rekao je Obradović okupljenim pristalicama opozicionih stranaka, ali i protesta „Protiv diktature“ na Trgu republike koji su počeli da se okupljaju pre 18 sati, kada je zakazan kontramiting.\n– Danas su se skupili predstavnici svih opozicionih stranaka, svih udruženja, sindikata, samostalnih građana, slobodnih građana koji će pokazati jedinstvo u borbi protiv diktature. Trenutno u Srbiji postoje samo dve politike, politika Alksandra Vučića i SNS-a koja vodi diktaturu i opoziciona politika koja vodi u slobodu. Verujem da ćemo od današnjeg dana graditi naše jedinstvo kako bi što pre stali na kraj ovom pogubnom režimu, kako bi što pre počelo normalno da živimo i kako bi u periodu tranzicije izbegli svaki mogući društveni konflikt – poručio je Janković.\n– Opozicija mora da se ujedini, to govorim danima i mesecima, jer ukoliko se ne ujedini, dozvoliće trenutnoj vlasti da napravi još veću prednost. Ovde sam danas kako bih podržao tu ideju i kako u budućnosti ne bismo plaćali veliku cenu – ocenio je Tadić.\nReč je pripala i Saši Raduloviću iz pokreta „Dosta je bilo“.\n– Ja sam se danas izvinio građanima, jer nismo uspeli da sprečimo pobedu Vučića u prvom krugu. To nam je pre svega bio cilj, falilo nam je 370.000 glasova, što pokazuje da nismo uspeli. Ovde smo skupa, iako vođeni različitom politikom, kako bismo napravil dogovore i strategiju kojom ćemo se boriti protiv Vučića, premijera koji je jurio predsedničku fotelju, koji je sam primio svoju premijersku ostavku, kako bismo se izborili za slobodu govora i življenja. Pred nama je težak put, ali verujem da ćemo zajedno, razvijanjem zajedničke strategije postići zajednički cilj. Pred nama su beogradski, možda i parlamentarni izbori, tako da brzo moramo da reagujemo – reako je Radulović.\nMeđu prvima na Trg republike stigla je Mira „lutkarka“, predvodnica na protestima „‘Protiv diktature“.\nTada je razapet je i prvi transparent „Ujedninjeni protiv diktature“ a zatim su pristigli i bubnjari, kao i Džo bagerista.\nVuk i Nataša Jeremić, RAS Srbija


Švedska izdvojila 15 miliona eura za ekonomski razvoj BiH\nU okviru nove sedmogodišnje strategije ravoja između Švedske i Bosne i Hercegovine bit će osigurano 15 miliona KM za ekonomski razvoj BiH, jačanje vladavine prava i poboljšanje zaštite okoliša.\nTo je danas u Sarajevu istaknula generalna direktorica za međunarodnu razvojnu saradnju pri Ministarstvu vanjskih poslova Švedske Cecilie Björner koja boravi u posjeti BiH u okviru koje će razgovarati s bh. liderima upravo o načinima implementacije ovih sredstava do 2020. godine.\n[quote_left]U proteklih 20 godina Švedska je u BiH uložila 930 miliona KM kroz različite razvojne programe koji su u početku bili izgradnja države nakon rata, a potom su se bazirali na razvoj vladavine prava i izgradnju institucija[/quote_left]\nKako je dodala, prvo područje odnosi se na povećanje ekonomske integracije s EU i privredni razvoj što uključuje jačanje administrativnih kapaciteta institucija i konkurentnosti malih i srednjih poduzeća, dok se drugo područje fokusira na instutucionalno jačanje demokracije, uključujući povećane poštivanja ljudskih prava i jačanje pravosudnih institucija.\nKada je u pitanju treći segment ove podške on se odnosi na ekološki osviješćeni i održivi razvoj društva.\nStrategija je nazvana “Formula za sutra”, a ona je dokaz, kazala je Björner, da će Švedska kao i do sada ostati posvećena da pomaže zemljama zapadnog Balkana na njihovom putu ka Evropskoj uniji što je i želja većine građana.\nPodsjetila je da Švedska i BiH imaju uspješnu, dvadeset godina dugu saradnju, ocjenjujući dobrim korakom naprijed stupanje na snagu Sporazuma o stabilizaciji i pridruživanju BiH s Evropskom unijom.\nPozvala je bh. političare da usvoje reformsku agendu te da je implementiraju kako je i dogovoreno jer će upravo to biti platforma za podnošenje kredibilne aplikacije za članstvo u EU.\nNjen stav je da ova strategija nema samo finansijsku podršku, nego pokazuje jačanje veza među zemljama posebno zbog činjenica da oko 80.000 stanovnika iz BiH živi u Švedskoj koji doprinose razvoju ekonomije Švedske.\nU proteklih 20 godina Švedska je u BiH uložila 930 miliona KM kroz različite razvojne programe koji su u početku bili izgradnja države nakon rata, a potom su se bazirali na razvoj vladavine prava i izgradnju institucija.


UHAPŠENA PREVARANTKINJA KOJA JE ZA NOVAC NUDILA PENZIJE · Kraljevo.online\nNASLOVNA HRONIKA UHAPŠENA PREVARANTKINJA KOJA JE ZA NOVAC NUDILA PENZIJE\nUHAPŠENA PREVARANTKINJA KOJA JE ZA NOVAC NUDILA PENZIJE\nKraljevo, Vrnjačka Banja – Pripadnici policije u Vrnjačkoj Banji rasvetlili su više krivičnih dela prevara izvršenih 2012. i 2013. godine. Policija je uhapsila i privela osnovnom javnom tužiocu u Kraljevu T.B.C. (1962) iz Beograda, zbog postojanja osnova sumnje da je izvršila krivična dela prevare.\nSumnja se da je T.B.C, lažno se predstavljajući kao bivši radnik Centra za socijalni rad u Kraljevu, dovela u zabludu 11 osoba sa područja Vrnjačke Banje, koje je na ovaj način oštetila za oko 200.000 dinara. Lažnim prikazivanjem činjenica, osumnjičena je navodila oštećene da joj isplaćuju domaći i strani novac, potreban za vođenje postupaka za dobijanje starosne i invalidske penzije i za priznavanje prava za ostvarivanje novčane nadoknade za pomoć i negu drugog lica pred Republičkim fondom za penzijsko i invalidsko osiguranje – filijala u Kraljevu. Osumnjičena je oštećene je pevarila nudeći im i zaposlenje i upis u nepostojeću srednju školu.\nZbog sumnje da je osumnjičena prevarila veći broj ljudi, pripadnici policije pozivaju sve oštećene da se jave na broj telefona 036.364.123 ili da dođu lično u Policijsku stanicu Vrnjačka Banja.


striming platforma start dostupna u crnoj gori\n29. November, 22:04\nRUSIJA "OSVAJA" CRNU GORU i REGION: Ruski streaming servis stigao i kod nas - Netflix dobio konkurenciju! (FOTO) 0 Podijeli Podijeli na facebook Podijeli na twitter Podijeli na viber Pošalji na mail\nRUSIJA "OSVAJA" CRNU GORU i REGION: Ruski streaming servis stigao i kod nas - Netflix dobio konkurenciju! (FOTO)\nUspjeh platforme, kako su kazali, dodatno ističe činjenica da producenti platforme Start stoje iza ostvarenja kao što je Sin bogataša, ruskog filma sa najvećom zaradom svih vremena, a samo Avatar je zaradio više (44,2 miliona eura) na ruskim blagajnama.\nNudeći originalni premium sadržaj u jednoj pretplati za 4,99 eura bez dodatnih plaćanja i reklama na mjesečnom nivou, Start takođe nudi i sedam dana besplatnog probnog perioda.\nUpravo gledate PROTEST UGOSTITELJA PROFESORSKIH ZGRADA U CITY KVARTU: "TRAŽIMO ISTA PRAVA KAO SVI!" 0 Video Prije 22 min Razgovarali smo sa vlasnikom jednog od 22 lokala u City kvartu koji nam je obrazložio svoje nezadovoljstvo radnim...


Radno vreme pijaca i prodavnica za uskršnje praznike - Dan u Beogradu\nNaslovna » BG servis » Radno vreme pijaca i prodavnica za uskršnje praznike\nRadno vreme pijaca i prodavnica za uskršnje praznike\nAh Neša 10. april 2012. BG servis Postavite komentar\nZelene pijace će u petak, subotu i ponedeljak, 13, 14. i 16. aprila, raditi uobičajeno, dok u nedelju, 15. aprila, neće raditi. Jedino će pijaca „Gornja varoš“ u Zemunu u nedelju raditi od 6.00 do 13.00, saopštavaju iz „Gradskih pijaca“.\nOtvoreni tržni centar – Novi Beograd (popularni „Buvljak“) u petak i subotu, 13. i 14. aprila, radiće uobičajeno (od 8.00 do 16.00), a u nedelju i ponedeljak, 15. i 16. aprila, neće raditi.\nTržni centar „Depo“ će u petak i subotu, 13. i 14. aprila, raditi uobičajeno od 10.00 do 20.00, dok u nedelju i ponedeljak, 15. i 16. aprila, neće raditi.\n„Pijaca za promet starih stvari i robe sa greškom – Miljakovac“ će u petak i subotu raditi od 6.00 do 19.00, a u nedelju i ponedeljak, 15. i 16. aprila, neće raditi.\nCvetna pijaca u Krnjači će u petak, subotu i ponedeljak, 13, 14. i 16. aprila, raditi uobičajeno od 16.00 do ponoći, dok u nedelju, 15. aprila, neće raditi.\nTakmičenje u Mirijevu\nU susret Vaskrsu JKP „Gradske pijace“, 12. aprila od 13.00, na pijaci „Mirijevo“, organizovaće takmičenje za izbor najlepše oslikanog jajeta za decu predškolske grupe vrtića „Zvezdica“. Za vreme takmičenja dece u ukrašavanju jaja volonteri Gradskih pijaca deliće ofarbana jaja na pijaci „Banovo brdo“, „Zeleni venac“, „Zemun“ i „Mirijevo“.\nProdavnice i samoposluge\nNa Veliki petak, 13. aprila, dežurne prodavnice i samoposluge radiće od 8.00 do 12.00, dok će u subotu, 14. aprila, sve prodavnice i samoposluge biti otvorene od 8.00 do 13.00. Dežurne prodavnice i samoposluge na Uskrs mogu biti zatvorene, dok će u ponedeljak biti otvorene od 8.00 do 12.00, saopštavaju iz Sekretarijata za privredu. Navedeni i ostali trgovinski i zanatski objekti u dane uskršnjih praznika mogu biti otvoreni i raditi duže od propisanog radnog vremena.\nUgostiteljski objekti za pružanje usluga ishrane i pića, osim objekata brze hrane koji se nalaze u stambenim zgradama, u petak i subotu, 13. i 14. aprila, mogu početi sa radom najranije u 6.00 i raditi najduže do jedan sat posle ponoći, a muzički program emitovati najduže do 24 sata. U nedelju i ponedeljak, 15. i 16. aprila, ovi objekti mogu raditi od 6.00 do 24.00, a muziku puštati najduže do 23.00. Ostali ugostiteljski objekti za pružanje usluga ishrane i pića koji se ne nalaze u stambenim zgradama mogu raditi u okviru utvrđenog maksimalnog radnog vremena, 24 sata neprekidno.\nRaspored, početak i završetak radnog vremena mora biti istaknut na ulazu ili na drugom vidnom mestu objekta u kome se obavlja delatnost, najmanje tri dana pre neradnog dana. (Beoinfo/ danubeogradu.rs)\nTagovibg servis dub pijace radno vreme uskrs\nPrethodni Revanš u Kupu Srbije: Partizan – Crvena zvezda\nSledeći Nedelja finskog filma od 25. do 29. aprila


Srbija je opet šampion Evrope! - BOBAR Radio\n/ Srbija je opet šampion Evrope!\nŽenska odbojkaška reprezentacija Srbije osvojila je zlatnu medalju i ponovo je postala šampion Evrope, pošto je večeras u finalu Evropskog prvenstva pobijedila domaću selekciju Turske 3:2 (21:25, 25:21, 25:21, 22:25,15:13).Izabranice Zorana Tezić odbranile su titulu osvojenu prije dvije godine na EP u Azerbejdžanu i Gruziji, osvojivši ukupno trećo zlato za Srbiju na prevenstvima Starog kontinenta.\nSrbija je šampionat završila bez ijednog poraza, a ova generacija srpskih odbojkašica igrala je finala na posljednja tri velika takmičenja: na Olimpijskim igrama (2016), Evropskom prvenstvu (2017) i Svetskom šampionatu (2018).Nove-stare šampionke poslije velike borbe i mnogo preokreta savladale su domaćina, koji je imao veliku podršku sa tribina.\nPoslije izgubljenog prvog seta, aktuelne svjetske šampionke dobile su naredna dva, u četvrtom su izgubile prednost, ali su u taj-brejku još jednom pokazale zašto su trenutno najdominantnija odbojkaška selekcija.Najefikasnija u pobjedničkom timu bila je Tijana Bošković sa 23 poena, dok je Brankica Mihajlović zablježila jedan manje.Bronzanu medalju osvojile su Italijanke, koje su borbi za treće mjesto savladale Poljsku rezultatom 3-0.


Vedrana Bogdanović | Valor Group\nNa zidu moje kancelarije stoji jedan od najpoznatijih citata Warren Buffett-a: “Risk comes from not knowing what you’re doing”. Iako je to njegov savet investitorima, ujedno je i vrlo dragocena opomena, kako za zaposlene u bankarskom sektoru koji se bave akvizicijom klijenata i procenom rizika, tako i za zaposlene u privredi.\nSvi aspekti rizika koji proizilaze iz finansijskog stanja, biznis modela, tržišne pozicije, vrste obezbeđenja ili kvaliteta menadžmenta su dobili na značaju sa početkom krize jer su se tada banke na našem tržištu prvi put susrele sa ozbiljnim nivoom problematičnih kredita, a privreda sa krizom likvidnosti, padom tržišta i otežanim kreditnim procesom za nove kredite.\nNakon prvih analiza, postalo je jasno da je finansijski sektor neretko neselektivno ulazio u kreditne aranžmane, bez odgovarajućeg razumevanja realne finansijske snage i pratećih kvalitativnih informacija vezanih za poslovanje jedne firme. U skladu s tim, uskoro se pokazalo, i da je procenat problematičnih kredita značajno veći u finansijskim insitucijama koje su ulazile u kreditne transakcije u kojima neki od bitnih aspekata poslovanja nije bio razjašnjen, kao i u onima koje su malo ili nimalo ulagale u edukaciju svojih zaposlenih u rizicima, finansijskoj analizi i prodaji.\nNa strani privrede, najveći procenat problematičnih kredita se odnosi na kompanije sa skromnim znanjem iz oblasti finansija, koje nisu prepoznale svoje prave kreditne potrebe, što se završilo neodgovarajućim kreditnim aranžmanima ili lošim investicionim odlukama.\nUkratko, ako ne razumemo bilo šta vezano za kreditni zahtev, čak i nakon detaljne analize, ne treba da ulazimo u takav aranžman jer je bez pravog razumevanja poslovanja klijenta, odobrenje kredita sličnije igri na sreću nego podsticajnoj i odgovornoj kreditorskoj ulozi, koja je suština bankarstva.\nVedrana Bogdanović je diplomirala 2002. godine na Ekonomskom fakultetu u Beogradu, a zatim završila postdiplomske studije iz ekonomije i ekonometrije na Monash University, Melbourne, Australia.\nPreko 10 godina je u bankarstvu, a od toga 7 godina vodi timove zadužene za procenu kreditnog rizika. Radila je u Raiffeisen Lizingu i Raiffisen Banci 7 godina, a sada je zaposlena u Credit Agricole Banci, na poziciji CRO-a.


Srpski pokret Dveri podržava proteste malinara | Српски покрет Двери\nSrpski pokret Dveri podržava opravdane proteste malinara i zahteve koje upućuju resornom ministarstvu. Vlada Srbije ne sme svojim (ne)radom da dovodi u pitanje opstanak domaće proizvodnje malina.\nUdruženje poljoprivrednih proizvođača Užice najavilo je da će doći ispred zgrade Vlade Srbije kako bi ih vlast bolje i čula i videla. Okupljanje nezadovoljnih malinara biće održano 25. decembra sa početkom u 12 sati.\nRazlog za protest leži u tome što u vezi sa niskom otkupnom cenom maline za ovogodišnji rod resorna ministarstva nisu ispunila obećanja i obaveze iz saopštenja izdatog 23. jula. Malinari zahtevaju ispunjenje obaveza ministra poljoprivrede Branislava Nedimovića i Vlade Srbije koja se odnose na kontrolisanje otkupnih izvoznih cena maline i uvid u prodajne cene od proizvođača do prodavaca na malo.\nTakođe, proizvođači zahtevaju izveštaj Komisije za zaštitu konkurentnosti kako bi se izvršila korekcija otkupne cene malina prema poljoprivrednim proizvođačima. Jedan od zahteva je i formiranje Nacionalnog saveta za malinu koji bi rešavao probleme koji se ponavljaju iz godine u godinu.\nTagged domaća privreda i poljoprivredaprotest malinaraSaopštenja


Ministar pravde SRJ Savo Marković najavio\nspiska svih optuženih\nPruža se mogućnost dobrovoljne predaje, uz garancije države\nBEOGRAD (Beta) - Jugoslovenski ministar pravde Savo Marković izjavio je da će država najverovatnije narednih dana objaviti spisak svih haških optuženika u Jugoslaviji, kojima će, ujedno, uputiti jasan poziv da se dobrovoljno predaju Haškom tribunalu.\n"U Ministarstvu smo došli do ideje da bi možda bilo dobro da se spisak optuženih, koji su optuženi do stupanja na snagu Zakona", objavi i da im se "pruži mogućnost da se dobrovoljno predaju, kako bi Savezna i vlada republike-članice, čiji je državljanin optužen, dale garancije da se mogu braniti sa slobode", rekao je Marković Radiju B92. On je rekao da je to još na nivou ideje, za koju smatra da je "dosta dobra".\n"To je još uvek samo na nivou ideje, na nivou razmišljanja. Mislim da je ta ideja dosta dobra, da bi na taj način pružili ljudima još jednu mogućnost, još jednu šansu da to dobrovoljno urade i da vlada kasnije garantuje da će pružiti sve garancije da se oni brane sa slobode", izjavio je Marković.\nImena u javnosti danas ili sutra\nSpisak jugoslovenskih državljana protiv kojih je Haški tribunal podigao optužnice, kako "Glas" saznaje u Saveznom ministarstvu pravde, biće dostavljen javnosti putem medija danas ili sutra. Sa predlogom Ministarstva da se imena svih optuženika objave uz molbu da se dobrovoljno predaju, saglasili su se i predsednik države Vojislav Koštunica i savezni premijer Dragiša Pešić.\nSavezni Zakon o saradnji sa Hagom, kojim se predviđa i izručenje naših državljana, usvojen je 11. aprila. Rešenje o predaji okrivljenog donosi Savezno ministarstvo pravde, a izvršava republičko ministarstvo unutrašnjih poslova. Prema Zakonu, zahtev za predaju okrivljenog, zajedno s potvrđenom optužnicom i naredbom za privođenje, podnosi se Saveznom ministarstvu pravde, koje ih dostavlja nadležnom sudu.\nPrivođenje izvršavaju pripadnici republičkih MUP-ova, a okrivljeni se potom predaje istražnom sudiji nadležnog suda, koji utvrđuje identitet optuženog i može mu odrediti pritvor.\nAko istražni sudija utvrdi da su ispunjene pretpostavke za predaju okrivljenog, to će potvrditi rešenjem, i to u roku od tri dana od dana privođenja okrivljenog. Na to rešenje, okrivljeni, odnosno njegov branilac, ima pravo žalbe, tročlanom sudskom veću nadležnog suda i tu žalbu mogu podneti u roku od tri dana od prijema rešenja istražnog sudije. Veće razmatra prvostepeno rešenje i žalbu u roku od tri dana. Pravosnažno i izvršno rešenje kojim je utvrđeno da su ispunjene pretpostavke za predaju okrivljenog, dostavlja se potom Saveznom ministarstvu pravde, koje donosi rešenje o predaji, a koje izvršava nadležno republičko ministarstvo unutrašnjih poslova. Protiv tog rešenja ne može se voditi upravni spor, piše u Zakonu.\nVlade SRJ i Srbije, prema Zakonu, pružaju garancije onima koji se dobrovoljno predaju da će do početka postupka biti na slobodi.